|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| *GHID SPECIFIC - CONDIȚII DE ACCESARE A FONDURILOR EUROPENE AFERENTE PLANULUI NAȚIONAL DE REDRESARE ȘI REZILIENȚĂ*  **ÎN CADRUL APELURILOR DE PROIECTE**  **GRANTURI PENTRU SPRIJINIREA ANTREPRENORILOR ÎN DEZVOLTAREA TEHNOLOGIILOR DIGITALE AVANSATE**  **PILONUL III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE** |
| **COMPONENTA C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE**  **INVESTIȚIA I3. SCHEME DE AJUTOR PENTRU SECTORUL PRIVAT**  **MĂSURA 1. SCHEMĂ DE MINIMIS ȘI SCHEMĂ DE AJUTOR DE STAT ÎN CONTEXTUL DIGITALIZĂRII IMM-URILOR** |

MINISTERUL INVESTIȚIILOR ȘI PROIECTELOR EUROPENE - COORDONATOR DE REFORME ȘI INVESTIȚII DIRECȚIA GENERALĂ IMPLEMENTARE PNNR ȘI INSTRUMENTE FINANCIARE

ADRESĂ: ȘOS. BUCURESTI-PLOIESTI, NR. 1–1B, VICTORIA OFFICE INTRAREA STR. MENUETULUI, NR. 7, SECTOR 1, BUCUREȘTI

E-MAIL: contact.implementarepnrr@mfe.gov.ro

**PREAMBUL**

*Acest document se aplică apelului de proiecte aferente Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor de stat în contextul digitalizării IMM-urilor, în cadrul Planului Național de Redresare și Reziliență (PNRR).*

*Apelul de proiecte se lansează prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: https://proiecte.pnrr.gov.ro.*

*Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile și condițiile aplicabile finanțării din fondurile europene aferente PNRR în cadrul apelurilor de proiecte, aprobate și publicate pe site-ul Ministerului Investițiilor și Proiectelor Europene.*

*Aspectele cuprinse în aceste documente ce derivă din Planul Național de Redresare și Reziliență și modul său de implementare vor fi interpretate de către Ministerului Investițiilor și Proiectelor Europene, cu respectarea legislației în vigoare.*

**IMPORTANT**

*Vă recomandăm ca înainte de a începe completarea cererii de finanțare pentru prezentul apel de proiecte să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.*

*Vă recomandăm ca până la data limită de depunere a cererilor de finanţare în cadrul prezentelor apeluri de proiecte să consultaţi periodic pagina de internet https:/mfe.gov.ro/category/anunturi-pnrr pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.*

**Baza Legală**

Prezentul ghid specific a fost elaborat pentru a permite acordarea de finanțare nerambursabilă în cadrul Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor de stat în contextul digitalizării IMM-urilor, în cadrul Planului Național de Redresare și Reziliență (PNRR).

La baza elaborării prezentului ghid se află următoarele acte normative/măsuri europene:

- Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;

- Regulamentului (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Regulamentul (UE) nr. 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentul (UE) nr. 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;

- Regulamentul (UE) nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;

- Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis1, cu modificările și completările ulterioare, denumit în continuare Regulamentul (UE) nr. 1407/2013;

- Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare;

- Decizia de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);

- Ordonanța de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență aprobată prin Legea nr. 230/2021, cu modificările și completările ulterioare;

- Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Ordonanța de Urgență a Guvernului nr. 134/2021 pentru aprobarea Acordului de împrumut (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;

- Ordonanța de urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate;

- Ordonanța de urgență a Guvernului nr. 18/2023 privind cadrul de desfășurare a sprijinului financiar și tehnic acordat de sistemul financiar-bancar în procesul de autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene;

- Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

- Hotărârea Guvernului nr. 311 din 2 martie 2022 privind intensitatea maximă a ajutorului de stat regional în perioada 2022-2027 pentru investiții inițiale;

- Hotărârea Guvernului nr. 327 din 20 martie 2003 privind plafoanele pe baza cărora se calculează costurile salariale directe la contractele de finanțare încheiate din fonduri bugetare, cu modificările și completările ulterioare;

- Hotărârea Guvernului nr. 751 din 11 octombrie 2017 pentru modificarea anexei la Hotărârea Guvernului nr. 327/2003 privind plafoanele pe baza cărora se calculează costurile salariale directe la contractele de finanțare încheiate din fonduri bugetare;

- Acordul privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);

- Comunicarea Comisiei privind Cadrul pentru ajutoarele de stat pentru cercetare, dezvoltare și inovare din 19.10.2022 C(2022) 7388;

- Ordinul OMIPE nr.../......... pentru aprobarea SCHEMEI DE AJUTOR DE STAT ȘI DE MINIMIS „GRANTURI PENTRU SPRIJINIREA ANTREPRENORILOR ÎN DEZVOLTAREA TEHNOLOGIILOR DIGITALE AVANSATE”.

Cuprins

[1. INFORMAȚII DESPRE APELUL DE PROIECTE 7](#_Toc151379300)

[1.1 Pilonul, componenta, obiectivul general 7](#_Toc151379301)

[1.2 Tipul apelului de proiecte, durata, modalitatea și perioada de depunere a propunerilor de proiecte 8](#_Toc151379302)

[1.3 Definiții 9](#_Toc151379303)

[1.4 Activitățile eligibile 18](#_Toc151379304)

[1.5 Solicitanți eligibili 19](#_Toc151379305)

[1.7. Calendar orientativ al apelului de proiecte 27](#_Toc151379306)

[1.8. Indicatorii apelului de proiecte 27](#_Toc151379307)

[1.9. Obiectivele proiectului 30](#_Toc151379308)

[2. AJUTOR DE STAT/ DE MINIMIS 31](#_Toc151379309)

[2.1. Tipuri de măsuri de ajutor de stat/ de minimis 31](#_Toc151379310)

[2.2. Condițiile specifice pentru acordarea ajutoarelor de stat/ de minimis 31](#_Toc151379311)

[3. ELIGIBILITATEA CHELTUIELILOR 37](#_Toc151379312)

[3.1. Baza legală pentru stabilirea eligibilității cheltuielilor 37](#_Toc151379313)

[3.2. Cheltuielile sunt eligibile dacă îndeplinesc următoarele condiții cumulative 37](#_Toc151379314)

[4. DURABILITATEA INVESTIȚIEI 44](#_Toc151379315)

[5. COMPLETAREA CERERILOR DE FINANTARE 44](#_Toc151379316)

[5.1. Cererea de finanțare 44](#_Toc151379317)

[5.2. Documentația tehnico-economica necesară, condiții minime (SF/DALI/Analiza oportunitate) 46](#_Toc151379318)

[5.3. Actualizarea documentației tehnico-economice existente (dacă este cazul) 46](#_Toc151379319)

[5.4. Capacitatea instituțională 46](#_Toc151379320)

[5.5. Elaborarea bugetului 46](#_Toc151379321)

[5.6. Limba utilizată în completarea cererii de finanțare 47](#_Toc151379322)

[5.7. Semnarea cererii de finanțare și a documentelor anexate 47](#_Toc151379323)

[6. EVALUAREA ȘI SELECȚIA PROIECTELOR 47](#_Toc151379324)

[6.1. Etapa de evaluare 47](#_Toc151379325)

[6.2. Etapa de selecție a proiectelor 55](#_Toc151379326)

[6.3. Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară 56](#_Toc151379327)

[7. CONTRACTAREA ȘI IMPLEMENTAREA PROIECTELOR 57](#_Toc151379328)

[7.1. Contractarea proiectelor 57](#_Toc151379329)

[7.2. Reguli privind implementarea și monitorizarea proiectelor 58](#_Toc151379330)

[7.3. Renunțarea la cererea de finanțare 62](#_Toc151379331)

[8. TRANSPARENȚĂ 62](#_Toc151379332)

[9. PREVENIREA NEREGULILOR GRAVE, A DUBLEI FINANȚĂRI 63](#_Toc151379333)

[10. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)” 63](#_Toc151379334)

[11. BENEFICIARUL REAL 63](#_Toc151379335)

[12. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 64](#_Toc151379336)

[13. ANEXE 65](#_Toc151379337)

# 1. INFORMAȚII DESPRE APELUL DE PROIECTE

**Pilonul, componenta, obiectivul general**

**Pilonul III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE**

**Componenta C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE**

**Investiția I3. SCHEME DE AJUTOR PENTRU SECTORUL PRIVAT**

**MĂSURA 1. SCHEMĂ DE MINIMIS ȘI SCHEMĂ DE AJUTOR DE STAT ÎN CONTEXTUL DIGITALIZĂRII IMM-URILOR**

**Obiectivul componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE -** reprezintă crearea unui mediu sustenabil, predictiv și simplificat pentru derularea activității mediului de afaceri, creșterea accesului la finanțare, prin dezvoltarea de instrumente adaptate nevoilor întreprinderilor, cu accent inclusiv pe contribuția la schimbările climatice și tranziția digitală, creșterea capacității de inovare a sistemului CDI pentru crearea de sinergii cercetare–mediu de afaceri, precum și dezvoltarea premiselor necesare pentru reformarea sustenabilă a companiilor.

**Obiectivul investiției I3. Scheme de ajutor pentru sectorul privat** este de a sprijini digitalizarea întreprinderilor, ceea ce ar putea contribui ulterior la creșterea competitivității, favorizând inovarea acestor întreprinderi și facilitând noi formule de lucru. Această subcomponentă va sprijini antreprenorii în dezvoltarea și implementarea tehnologiilor digitale avansate cum ar fi: inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică.

**Ținta 263:** Investiția 3.1 Scheme de ajutor pentru sectorul privat – Schemă de ajutor pentru digitalizarea IMM-urilor

**Descrierea țintei:** Numărul de contracte de finanțare semnate cu întreprinderile, care permit adoptarea de tehnologii/soluții digitale precum inteligența artificială, datele, tehnologia de cloud, platformele, tehnologia blockchain și transformarea digitală a proceselor de lucru ale întreprinderilor (de ex. utilizarea tehnologiilor digitale pentru automatizarea proceselor de lucru, utilizarea datelor pentru managementul dinamic al activelor și un leadership predictiv/prescriptiv, utilizarea/dezvoltarea platformelor locale pentru vânzarea de produse/servicii, dezvoltarea de noi servicii digitale), în conformitate cu cerințele specificate jalonului 262.

**Indicator cantitativ al țintei:** 5492- Număr de contracte de finanțare semnate pe dezvoltarea de tehnologii digitale și pe adoptare de tehnologii. Prezentul ghid se aplică exclusiv **componentei de dezvoltare de tehnologii digitale avansate** (minim **108 contracte de finanțare semnate**).

**Tipul apelului de proiecte, durata, modalitatea și perioada de depunere a propunerilor de proiecte**

**1.2.1. Tipul apelului de proiecte**

Apelul de proiecte este unul competitiv, cu depunere la termen până la data închiderii apelului.

**1.2.2. Modalitatea de depunere a proiectelor**

Solicitările de finanțare și documentele anexate vor fi transmise on-line prin utilizarea platformei pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [**https://proiecte.pnrr.gov.ro**](https://proiecte.pnrr.gov.ro).

Manualul ce conține informațiile necesare cu privire la modalitatea de completare și transmitere a cererii de finanțare și a documentelor anexă se regăsesc în Instrucțiunile de utilizare privind *Sistemul informatic integrat de management pentru PNRR - Înscrierea beneficiarilor în vederea depunerii de proiecte în cadrul apelurilor, instrucțiune atașată prezentului ghid.*

Cererile de finanțare transmise în afara perioadei menționate de depunere a proiectelor nu vor fi luate în considerare.

Data depunerii Cererii de finanțare este considerată data transmiterii cererii prin sistemul electronic proiecte.pnrr.gov.ro.

Cererile de finanțare se vor depune de către reprezentantul legal al liderului de parteneriat sau de către o persoană împuternicită de către acesta, obligatoriu printr-o împuternicire, semnată de către reprezentantul legal al liderului de parteneriat și împuternicit, sau printr-o împuternicire în formă autentică, notarială și vor fi depuse prin sistemul informatic împreună cu toate documentele care le însoțesc, în format .pdf.

Toate documentele se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta. Documentele partenerului vor fi semnate de reprezentantul legal/persoana împuternicită și, ulterior, semnate de reprezentantul legal al liderului de parteneriat sau a persoanei împuternicite de către acesta.

Conform prevederilor Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor solicitanților vor fi prelucrate în procesul de încărcare a informațiilor în platforma informatică <https://proiecte.pnrr.gov.ro>.

Depunerea cererii de finanțare reprezintă un angajament ferm privind acordul liderului de parteneriat și a partenerului cu privire la prelucrarea datelor cu caracter personal prelucrate în evaluarea proiectului.

**Definiții**

În sensul prezentei scheme, următorii termeni se utilizează cu următoarele înțelesuri:

1. „**AI - Artificial intelligence**” (inteligență artificială) - sisteme care utilizează tehnologii precum: explorarea și analizarea unor cantități mari de date text nestructurate, viziune computerizată, recunoașterea vorbirii, generarea limbajului natural, învățarea automată, învățarea profundă pentru a culege și/sau utiliza date pentru a prezice, recomanda sau decide, cu diferite niveluri de autonomie, cea mai bună acțiune pentru atingerea unor obiective specifice;
2. „**activitate identică sau similară**” - o activitate din aceeași clasă (cod numeric din patru cifre) din Nomenclatorul statistic al activităţilor economice NACE a doua revizuire (NACE Rev. 2);
3. **„ajutor regional pentru investiții”** - un ajutor de stat regional acordat pentru o investiție inițială sau pentru o investiţie iniţială în favoarea unei noi activităţi economice, în conformitate cu prevederile art. 14 din Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;
4. „**ajutor de minimis”** - ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre, în conformitate cu prevederile art. 2 din OUG nr. 77/2014. În conformitate cu prevederile Regulamentului (UE) nr. 1407/2013 privind aplicarea art. 107 şi art. 108 din Tratatul privind funcţionarea Uniunii Europene ajutorului de minimis, cu modificările și completările ulterioare, valoarea maximă a ajutorului de minimis, ce poate fi acordată unei întreprinderi unice, din fonduri publice, pe o perioadă de 3 ani fiscali consecutivi -valoarea maximă totală a ajutoarelor de minimis de care poate beneficia întreprinderea unică pe o perioadă de 3 ani consecutivi - ultimii 2 ani fiscali înainte de data acordării ajutorului de minimis şi anul acordării ajutorului de minimis, cumulată cu valoarea alocării financiare aferente componentei de minimis acordate în conformitate cu prevederile prezentei scheme, nu va depăși echivalentul în lei a 200.000 euro calculat la cursul InforEuro în vigoare la data semnării contractului de finanțare (100.000 euro în cazul întreprinderilor unice care efectuează transport rutier de mărfuri în contul terţilor sau contra cost). Aceste plafoane se aplică indiferent de forma ajutorului de minimis sau de obiectivul urmărit şi indiferent dacă ajutorul este finanţat din surse naționale sau europene.
5. „**activitate economică**” - orice activitate care constă în furnizarea de bunuri, servicii şi lucrări pe o piaţă;
6. „**activitate în domeniul IT**” (tehnologia informației) - activitate economică de creare a programelor sau aplicațiilor software într-un limbaj de programare specific, respectiv activități asociate editării de produse software și realizării soft-ului la comandă, inclusiv activități de consultanță în tehnologia informației și alte servicii conexe. Astfel, plecând de la structura nomenclatorului CAEN, activitățile în domeniul IT reprezintă unul dintre subsectoarele componente ale sectorului *Informații și comunicații* (secțiunea J a nomenclatorului CAEN), constituind rezultatul agregat al următoarelor coduri CAEN:

* 5829 – Activități de editare a altor produse software;
* 5821 - Activități de editare a jocurilor de calculator;
* 6201 – Activități de realizare a software-ului la comandă (software orientat client);
* 6202 – Activități de consultanță în tehnologia informației;
* 6203 – Activități de management (gestiune și exploatare) a mijloacelor de calcul;
* 6209 – Alte activități de servicii privind tehnologia informației;
* 6311 – Prelucrarea datelor, administrarea paginilor web și activități conexe
* 6312 – Activități ale portalurilor web;
* 6399 – Alte activități de servicii informaționale n.c.a.;

1. „**activitate în domeniul non-IT**” - orice activitate economică care nu se regăsește în enumerarea de la lit. f);
2. „**active corporale**” - echipamente tehnologice, instalații de lucru, echipamente informatice, birotică de natura mijloacelor fixe, respectiv cele care se regăsesc în subgrupa 2.1 "Echipamente tehnologice (mașini, utilaje și instalații de lucru)", subgrupa 2.2 "Aparate și instalații de măsurare, control și reglare", clasa 2.3.6 "Utilaje și instalații de transportat și ridicat" sau grupa 3 "Mobilier, aparatură birotică, sisteme de protecție a valorilor umane și materiale și alte active corporale", enumerate în anexa la Hotărârea Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare;
3. „**active necorporale**” - active care nu au o concretizare fizică sau financiară precum brevete, licenţe, know-how sau alte drepturi de proprietate intelectuală;
4. „**ajutoare/ajutor (de stat**)” - orice măsură care îndeplinește toate criteriile prevăzute la articolul 107 alineatul (1) din Tratatul privind funcționarea Uniunii Europene;
5. „**administrator al schemei de ajutor de stat și de minimis**” – Ministerul Investițiilor și Proiectelor Europene, denumit în continuare MIPE prin intermediul DGIPNRRIF, are responsabilitatea de lansare a schemei de ajutor de stat și de minimis aferentă apelului de proiecte, de lansarea și organizarea apelului de proiecte ulterior avizării schemei de ajutor de stat și de minimis de către Consiliul Concurenței, de evaluare a cererilor de finanțare depuse în cadrul apelului, de semnare a contractelor de finanțare, precum și modificarea acestora, de efectuarea de plăți către beneficiari, de monitorizarea permanentă a ajutoarelor de stat și de minimis acordate, de înregistrarea în cadrul Registrului ajutoarelor de stat (RegAS) a măsurilor de ajutor acordate și are obligația de a recupera valoarea ajutorului de stat/de minimis nelegal sau utilizat abuziv de către beneficiarul ajutorului de stat / de minimis;
6. „**activitățile proiectului**” – totalitatea investițiilor și acțiunilor în domeniul dezvoltării tehnologiilor digitale avansate, care urmează a fi implementate în proiect și care au relevanță pentru domeniul de activitate al întreprinderii (CAEN-ului unic) pentru care a fost solicitată finanțarea;
7. **„acord de parteneriat”** - un document necesar în scopul reglementării de principiu a aspectelor legale, financiare și de orice altă natură, inclusiv aspecte care privesc ajutoarele de stat și de minimis (mod de repartizare, modalități de recuperare etc.), care pot interveni în implementarea în parteneriat a proiectului. Acordul de parteneriat este supus legislației din România, se încheie până cel târziu la depunerea cererii de finanțare și este parte integrantă din aceasta. În cadrul prezentei scheme, liderul de parteneriat reprezintă un IMM cu activitate în domeniul non-IT care iniţiază un proiect, solicită finanţare pentru acesta în scopul implementării în asociere cu alt IMM (cu activitate în domeniul IT) şi semnează contractul de finanţare.
8. „**beneficiar al ajutorului de stat / de minimis”**- întreprindere care îndeplinește condițiile prevăzute în această schemă de ajutor de stat și de minimis și care semnează un act de acordare a ajutorului în temeiul acesteia;
9. „**beneficiar real”** - orice persoană fizică în interesul căreia se realizează, direct sau indirect, o tranzacție, o operațiune sau o activitate, așa cum prevede Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.
10. „**B2C**” – relatiile comerciale dintre companie si consumator; include, de asemenea, intreaga comunicare a companiilor cu clienti privati potentiali sau existenti, adica marketing orientat catre consumator; vânzări ale întreprinderilor către consumatori privați;
11. „**blockchain**” - reprezintă listă de înregistrări (sau date) în continuă creștere, numite blocuri, care sunt legate și securizate cu ajutorul criptografiei;
12. „**big data**” - colecție de seturi de date ale căror dimensiuni sunt prea mari și complexe pentru a putea fi gestionate de sistemele de tip bază de date și aplicațiile tradiționale de procesare analitică;
13. „**contract de finanțare**” - actul juridic semnat între MIPE și beneficiarul ajutorului de stat/ajutor de minimis, prin care se stabilesc drepturile și obligațiile corelative ale părților în vederea implementării măsurilor finanțate prin prezentul apel. În cadrul acestuia se va specifica cuantumul ajutorului acordat, precum și caracterul acestuia, cu menționarea reglementărilor aplicabile;
14. „**comercializarea produselor agricole”** - deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;
15. „**CRM**”(Customer Relationship Management) - metodologie de management care plasează clientul în centrul activității de afaceri, în baza unei utilizări intensive a tehnologiilor informaționale pentru a colecta, integra, procesa și analiza informațiile legate de clienți;
16. „**cofinanțare**” – procent din valoarea proiectului depus la finanțare, asigurat de către beneficiari, prin contribuția proprie a acestora, prin împrumuturi sau din orice alte surse legal constituite, sub o formă care să nu facă obiectul niciunui alt ajutor public;
17. „**cloud computing**” - ansamblu distribuit de servicii de calcul, aplicații, acces la informații și stocare de date, fără ca utilizatorul să aibă nevoie să cunoască amplasarea și configurația fizică a sistemelor care furnizează aceste servicii.
18. „**cercetare industrială**” - cercetare sau investigaţie critică planificată în scopul dobândirii de cunoștinţe și competenţe noi pentru elaborarea unor noi produse, procese sau servicii ori pentru realizarea unei îmbunătăţiri semnificative a produselor, proceselor sau serviciilor existente, inclusiv a produselor, proceselor sau serviciilor digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi supercalculul, tehnologiile cuantice, tehnologiile blockchain, inteligenţa artificială, securitatea cibernetică, volumele mari de date și tehnologiile de tip cloud). Cercetarea industrială cuprinde crearea de părţi componente pentru sisteme complexe și poate include construcţia de prototipuri în laborator sau într-un mediu cu interfeţe simulate ale sistemelor existente, precum și de linii pilot, atunci când acest lucru este necesar pentru cercetarea industrială și, în special, pentru validarea tehnologiilor generice;
19. „**costuri cu personalul**” - costul cercetătorilor, al tehnicienilor și al altor membri ai personalului de sprijin în măsura în care sunt angajaţi în proiectul sau activitatea respectivă;
20. „**cost salarial**” înseamnă valoarea totală care trebuie plătită efectiv de beneficiarul ajutorului pentru locul de muncă respectiv, cuprinzând salariul brut înainte de impozitare și contribuțiile obligatorii, precum contribuțiile la sistemul de securitate socială și costurile cu îngrijirea copiilor și a părinților, dintr-o perioadă definită;
21. **„contul de tranzit”** – contul de disponibil fără dobândă deschis în evidențele partenerului bancar, având ca titular de cont MIPE, cu scopul exclusiv al încasării de la MIPE a sumelor de ajutor financiar nerambursabil destinat beneficiarilor și al plății către aceștia a sumelor autorizate în urma verificării și autorizării cheltuielilor conform contractelor de finanțare;
22. **„contul special distinct”** – contul de disponibil fără dobândă, deschis în evidențele partenerului bancar conform reglementărilor interne specifice ale acestuia, avându-l ca titular de cont pe beneficiarul finanțării, separat de alte conturi de disponibil ale acestuia și având ca scop exclusiv derularea încasărilor și plăților aferente unui anumit contract de finanțare, iar pentru deschiderea, utilizarea și închiderea căruia partenerul bancar va aplica comisioane mai mici sau egale față de comisioanele practicate de el în mod uzual pentru conturile curente de disponibil în lei nepurtătoare de dobândă.
23. „**data acordării ajutorului**” - data la care dreptul legal de a primi ajutorul este conferit beneficiarului în conformitate cu regimul juridic naţional aplicabil; în cadrul prezentului apel, aceasta este reprezentată de data semnării contractului de finanțare;
24. „**data plății ajutorului de stat**” - data la care beneficiarul intră efectiv în posesia ajutorului;
25. „**DESI”**(Digital Economy and Society Index) - indicele economiei și societății digitale. Începând din 2014, Comisia Europeană a monitorizat progresele înregistrate de statele membre în domeniul digital și a publicat rapoarte anuale privind Indicele economiei și societății digitale (DESI). În fiecare an, rapoartele includ profiluri de țară, care ajută statele membre să identifice domeniile de acțiune prioritară, precum și capitole tematice care oferă o analiză la nivelul UE în principalele domenii de politică digitală.
26. „**dezvoltare experimentală**” - dobândirea, combinarea, modelarea și utilizarea unor cunoștinţe și competenţe relevante existente de ordin știinţific, tehnologic, de afaceri și altele, cu scopul de a dezvolta produse, procese sau servicii noi ori îmbunătăţite, inclusiv produse, procese sau servicii digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi, de exemplu, supercalculul, tehnologiile cuantice, tehnologiile blockchain, inteligenţa artificială, securitatea cibernetică, volumele mari de date și tehnologiile de tip cloud sau edge). Aceasta poate cuprinde, de exemplu, și activităţi care vizează definirea, planificarea și documentarea conceptuală a unor noi produse, procese sau servicii.

Dezvoltarea experimentală poate include crearea de prototipuri, demonstrarea, crearea de proiecte-pilot, testarea și validarea unor produse, procese sau servicii noi ori îmbunătăţite în medii reprezentative pentru condiţiile de funcţionare reale, în cazul în care obiectivul principal este de a aduce noi îmbunătăţiri tehnice produselor, proceselor sau serviciilor care nu sunt definitivate în mod substanţial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final și a cărui producţie este prea costisitoare pentru ca acesta să fie utilizat exclusiv în scopuri demonstrative și de validare.

Dezvoltarea experimentală nu include modificările de rutină sau periodice aduse produselor, liniilor de producţie, proceselor de fabricaţie, serviciilor existente și altor operaţiuni în curs, chiar dacă modificările respective ar putea reprezenta ameliorări;

1. „**dublă finanțare”** - finanțarea acordată cu încălcarea prevederilor art. 9 din Regulamentul (UE) 2021/241 al Parlamentului European și al Consiliului din 12 februarie 2021 și art. 191 din Regulamentul financiar;
2. **„demararea lucrărilor**” - înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcţie de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor;
3. „**ERP**” Enterprise Resource Planning (planificarea resurselor intreprinderii) - unul sau mai multe seturi de aplicații software care integrează și procesează informații pentru diverse funcțiuni/ departamente din cadrul întreprinderii. Produsele ERP integrează informații referitoare la planificare, aprovizionare, vânzări, marketing, financiar și resurse umane. Sistemele ERP au următoarele caracteristici: sunt proiectate pentru un mediu client – server (tradițional sau web – based); integrează majoritatea proceselor întreprinderii; prelucrează marea majoritate a tranzacțiilor la nivelul întreprinderii (organizației); utilizează baze de date care stochează fiecare informație doar o singură data; permite accesul la date în timp real;
4. „**finalizarea investiţiei**” - în cadrul prezentului apel, aceasta este reprezentată de data finalizării perioadei de implementare a proiectului;
5. „**IoT”**Internet of Things (Internetul obiectelor) - dispozitive sau sisteme interconectate numite dispozitive „inteligente” sau sisteme „inteligente” care colectează și fac schimb de date și care pot fi monitorizate sau controlate de la distanță prin Internet, prin software pe orice fel de computere, smartphone-uri sau prin interfețe precum comenzi montate pe perete;
6. „**investiție inițială**” – înseamnă una dintre următoarele:

* investiţie în active corporale și necorporale legată de una sau mai multe dintre următoarele activităţi:
  + înfiinţarea unei noi unităţi;
  + extinderea capacităţii unei unităţi existente;
  + diversificarea producţiei unei unităţi prin produse sau servicii care nu au fost fabricate anterior în unitate sau;
  + o schimbare fundamentală a procesului general de producţie a produsului (produselor) sau a prestării generale a serviciului (serviciilor) vizat(e) de investiţia în unitate;
* achiziţionare de active aparţinând unei unităţi care a fost închisă sau care ar fi fost închisă dacă nu ar fi fost cumpărată. Simpla achiziţionare a acţiunilor unei întreprinderi nu reprezintă o investiţie iniţială. Prin urmare, o investiţie de înlocuire nu constituie o investiţie iniţială.

1. „**inovarea” -** implementarea unui produs (bun sau serviciu) nou sau optimizat în mod semnificativ (inovare de produs) sau implementarea unui proces de producție nou sau semnificativ îmbunătățit în cadrul întreprinderii (inovare de proces).
2. „**inovarea de produs (bun sau serviciu)**” - introducerea unui bun sau a unui serviciu, nou sau semnificativ îmbunătăţit în privinţa caracteristicilor sau modului său de folosire (aceasta poate include îmbunătăţiri semnificative în privinţa specificaţiilor tehnice, componentelor şi materialelor, software-ului incorporat, uşurinţei de utilizare sau a altor caracteristici funcţionale). Produsele inovative pot fi noi pentru piaţă sau noi numai pentru întreprindere. O întreprindere poate avea inovare de produs chiar dacă acesta nu este nou pentru piaţă, dar este nou pentru întreprindere. Inovațiile de produs pot folosi cunoștințe sau tehnologii noi sau se pot baza pe noi utilizări sau combinații de cunoștințe sau tehnologii existente.
3. „**inovările de proces**” - punerea în aplicare a unei metode de producție sau de livrare noi sau îmbunătățite semnificativ, inclusiv modificări semnificative de tehnici, echipamente sau software la nivel de întreprindere (la nivel de grup într-un anumit sector industrial în Aria Economică Europeană), inclusiv, spre exemplu, prin utilizarea unor tehnologii sau soluții digitale noi sau inovatoare. Excepție fac schimbările sau îmbunătățirile minore, creșterea capacităților de producţie sau de prestare de servicii prin adăugarea de sisteme de fabricaţie sau logistice care sunt foarte asemănătoare cu cele utilizate deja, încetarea utilizării unui proces, simpla înlocuire sau majorare a capitalului, schimbări rezultate numai din modificarea prețurilor factorilor, personalizarea producției, localizarea, schimbările regulate, sezoniere şi alte schimbări ciclice şi comercializarea de produse noi sau îmbunătăţite semnificativ;
   * 1. Metodele de producție implică tehnici, echipamente și software utilizate pentru producerea bunurilor. Aceste metode vor contribui la scăderea costurilor unitare ale producției sau la îmbunătățirea calității producției. Metodele de livrare privesc logistica întreprinderii și echipamentele incluse, software și tehnici în vederea identificării rezultatelor, a alocării materialelor din întreprindere sau livrării produselor finale.
     2. Inovările de proces includ metode semnificativ îmbunătățite sau noi pentru oferirea și crearea serviciilor. Acestea implică schimbări semnificative în software-ul folosit în întreprinderile orientate către servicii sau în tehnicile folosite pentru livrarea serviciilor având ca bază rezultate de cercetare – dezvoltare sau idei brevetate.
     3. Inovările de proces acoperă de asemenea tehnici, echipamente și software-uri noi sau semnificativ îmbunătățite, pentru activitățile suport auxiliare, precum achizițiile, contabilitatea, informatizarea sau mentenanța. Implementarea TIC (Tehnologiei Informației și Comunicării) nouă sau îmbunătățită reprezintă o inovare de proces dacă intenționează să îmbunătățească eficiența și/sau calitatea activității suport auxiliare.
4. „**întreprindere**” - orice entitate care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ.
5. „**întreprinderi mici și mijlocii”** sau „IMM-uri”, „microîntreprinderi”, „întreprinderi mici” și „întreprinderi mijlocii” - întreprinderile care îndeplinesc criteriile prevăzute în anexa I a Regulamentului (UE) nr. 651/2014. În prezentul apel, IMM-urile sunt definite astfel: microîntreprindere - este o întreprindere care are mai puțin de 10 angajați și a cărei cifră de afaceri anuală și/sau al cărei bilanț anual total nu depășește 2 milioane euro; întreprindere mică - este o întreprindere care are mai puțin de 50 de angajați și a cărei cifră de afaceri anuală și/sau al cărei bilanț anual total nu depășește 10 milioane euro; întreprindere mijlocie - este o întreprindere care are mai puțin de 250 de angajați și a cărei cifră de afaceri anuală nu depășește 50 de milioane euro și/sau al cărei bilanț anual total nu depășește 43 de milioane euro). Este considerată întreprindere orice entitate care desfășoară o activitate economică, indiferent de forma juridică a acesteia.
6. „**întreprindere unică”** - include toate întreprinderile între care există cel puțin una dintre relațiile următoare:

• o întreprindere deține majoritatea drepturilor de vot ale acționarilor sau ale asociaților unei alte întreprinderi;

• o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

• o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

• o întreprindere este acționar sau asociat al unei alte întreprinderi și controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective;

Întreprinderile care întrețin, prin intermediul uneia sau a mai multor întreprinderi, relațiile la care se face referire mai sus sunt considerate întreprinderi unice;

1. „**întreprindere aflată în dificultate**” - întreprindere care se află în cel puțin una dintre situațiile următoare:
   * 1. În cazul unei societăți comerciale cu răspundere limitată (alta decât un IMM care există de mai puțin de trei ani) atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE, iar „capital social” include, dacă este cazul, orice capital suplimentar;
     2. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de trei ani), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE;
     3. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
     4. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
2. „**intensitatea ajutorului”** - valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe;
3. **„ghidul specific”** - document programatic ce cuprinde condițiile specifice de accesare a fondurilor nerambursabile. Documentul conține o detaliere tehnică și financiară a condițiilor impuse potențialilor beneficiari pentru pregătirea proiectelor și completarea corectă a cererilor de finanțare;
4. „**lider de parteneriat**” - întreprinderea care exercită convențional reprezentativitatea unui parteneriat cu alte întreprinderi;
5. „**perioada de durabilitate**” - intervalul de timp în care beneficiarul trebuie să mențină investiția. Perioada de durabilitate este de 3 ani pentru IMM-uri. Termenul începe să curgă de la momentul finalizării perioadei de implementare a proiectului. Durabilitatea reprezintă măsura în care proiectul asigură continuarea efectelor sale și valorificarea rezultatelor obținute după încetarea sursei de finanțare;
6. „**prelucrarea produselor agricole**” - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
7. „**produse agricole**” - produsele enumerate în anexa I la tratat, cu excepția produselor pescărești și de acvacultură care intră sub incidența Regulamentului (UE) nr. 1379/2013 al Parlamentului European și al Consiliului;
8. „**produse pescărești și de acvacultură”** - produsele definite la articolul 5 literele (a) și (b) din Regulamentul (UE) nr. 1379/2013;
9. „**producția primară de produse pescărești și de acvacultură**” - toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
10. „**prelucrarea și comercializarea produselor pescărești și de acvacultură**” - operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;
11. „**plan de afaceri**” - instrument managerial de acțiune, elaborat în mod logic, ce presupune o gândire de perspectivă asupra dezvoltării unei afaceri prin prisma digitalizării activităților și, pornind de la obiectivele acesteia, include toate acele faze si resurse care sunt implicate in atingerea lor, într-un termen prestabilit;
12. „**rețele sociale**” - aplicații bazate tehnologii IT care permit utilizatorilor să se conecteze prin crearea de profiluri cu informații personale pentru a distribui anumite interese și/sau activități, împărtăși idei, a invita alți utilizatori să acceseze profilul lor și să creeze comunități de oameni cu interese comune.
13. „**proiecte.pnrr.gov.ro**” - aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>.
14. **„personal cu înaltă calificare”** - personalul cu studii superioare și cel puțin cinci ani de experiență profesională relevantă, care poate include și formarea în cadrul unui doctorat;
15. **„partener bancar”** – instituție de credit, persoană juridică română sau persoană juridică străină, care își desfășoară activitatea în România, conform Ordonanței de urgență a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare, care respectă cerințele minime de eligibilitate, definite în cuprinsul prezentei ordonanțe de urgență și este selectată de MIPE printr-o procedură transparentă, justă și echitabilă, cu respectarea prevederilor Legii nr. 98/2016 privind achizițiile publice, cu modificările și completările ulterioare, care participă activ, prin operațiuni financiare și tehnice la activitățile derulate de către autoritatea de management/coordonatorul de reformă și/sau investiții relevante pe parcursul procesului de implementare a proiectelor finanțate din fonduri europene ale beneficiarilor eligibili;
16. **„proiect comun”** – proiectul elaborat, propus și realizat de către entităţile ce formează parteneriatul prevăzut la lit. n);
17. **„studiu de fezabilitate”** - evaluarea și analiza potenţialului unui proiect care urmărește să vină în sprijinul procesului decizional evidenţiind în mod obiectiv și raţional punctele forte și punctele slabe ale acestuia, oportunităţile și ameninţările, și identificând resursele necesare pentru punerea în practică și, în ultimă instanţă, perspectivele de succes ale acestuia;
18. **„tehnologii digitale avansate**” - capacități de calcul de înaltă performanță și de informatică cuantică/capacități de comunicare cuantică (inclusiv criptare cuantică); proiectarea, producția și integrarea sistemelor în domeniul microelectronicii; următoarea generație de capacități de date, cloud și edge (infrastructuri, platforme și servicii); realitatea virtuală și augmentată, tehnologia profundă, securizarea lanțului digital de aprovizionare și implementarea de tehnologii, măsuri și structuri de sprijin în materie de securitate cibernetică.
19. **„relocare”** - transferul unei activităţi identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerinţele sau necesităţile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE;
20. **„valoarea ajustată** **a ajutoarelor”** - valoarea maximă permisă a ajutoarelor pentru un proiect mare de investiţii, calculată conform formulei:

* valoarea maximă a ajutoarelor = R × (A + 0,50 × B + 0 × C),

*unde:* R este intensitatea maximă a ajutoarelor aplicabilă în zona în cauză prevăzută într-o hartă regională aprobată care este în vigoare la data acordării ajutorului, cu excepţia intensităţii majorate a ajutoarelor pentru IMM-uri, A reprezintă costurile iniţiale eligibile în valoare de 55 de milioane euro, B este partea din costurile eligibile cuprinsă între 55 de milioane euro și 110 de milioane euro, iar C este partea din costurile eligibile de peste 110 de milioane euro.

**Activitățile eligibile**

În cadrul prezentului apel de proiecte sunt eligibile pentru acordarea ajutoarelor de stat regionale, *ajutoare pentru cercetare și dezvoltare și ajutoare de minimis* activitățile care au ca scop sprijinirea antreprenorilor în ***dezvoltarea și implementarea de tehnologiilor digitale avansate*** (cum ar fi inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică), astfel:

1. **Activități specifice ajutorului de stat pentru cercetare – dezvoltare**:

* cercetare industrială în scopul dobândirii de cunoștinţe și competenţe noi pentru elaborarea unor noi produse, procese sau servicii ori pentru realizarea unei îmbunătăţiri semnificative a produselor, proceselor sau serviciilor existente, inclusiv a produselor, proceselor sau serviciilor digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi supercalculul, tehnologiile cuantice, tehnologiile blockchain, inteligenţa artificială, securitatea cibernetică, volumele mari de date și tehnologiile de tip cloud);
* dezvoltare experimentală (dobândirea, combinarea, modelarea și utilizarea unor cunoștinţe și competenţe relevante existente de ordin știinţific, tehnologic, de afaceri și altele) cu scopul de a dezvolta produse, procese sau servicii noi ori îmbunătăţite, inclusiv produse, procese sau servicii digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi, de exemplu, supercalculul, tehnologiile cuantice, tehnologiile blockchain, inteligenţa artificială, securitatea cibernetică, volumele mari de date și tehnologiile de tip cloud sau edge);
* definirea, planificarea și documentarea conceptuală a unor noi produse, procese sau servicii;
* realizarea analizei de business și analiza vulnerabilităților privind securitatea cibernetică la nivelul liderului de parteneriat. Aceasta etapă trebuie să includă și realizarea documentației care stă la baza proiectării, dezvoltării și implementării tehnologiilor digitale avansate propuse pentru liderul de parteneriat;
* asistență în design, implementare, migrare date;
* customizare și integrare arhitecturi;
* dezvoltarea propriu-zisă a aplicațiilor IT identificate în urma elaborării analizei de business, după caz.

1. **Activități specifice ajutorului de stat regional**: activitățile care au ca scop creșterea competitivității IMM-urilor prin investiții care contribuie la dezvoltarea tehnologiilor digitale avansate prin:

* achiziții de active corporale și necorporale conform planului/analizei de business realizată de partener pentru liderul de parteneriat (hardware pentru calculul de înaltă performanță și cuantică, echipamente pentru automatizări și robotică destinate fluxurilor tehnologice integrate cu soluții digitale, dezvoltarea și/sau adaptarea aplicațiilor software, inclusiv soluțiile de automatizare software de tip RPA, respectiv Robotic Process Automation, proiectarea, producția și integrarea sistemelor în domeniul microelectronicii);
* achiziții de tehnologii blockchain (ce favorizează în principal industria de producție și lanțul de aprovizionare prin automatizare, planificarea resurselor întreprinderii, schimb eficient de date), IoT (internetul obiectelor), IIoT (internetul industrial al obiectelor), Big Data, Cloud computing și inteligență artificială;
* achiziții de active corporale și necorporale pentru securitatea cibernetică;
* achiziții de sisteme de inteligență artificială, machine learning, augmented reality, virtual reality;
* achiziția de date și cloud computing (cu condiția ca aceste achiziții să poate fi încadrate la imobilizări necorporale);

1. **Activități specifice ajutorului de minimis:**

* activități de transfer de abilități/competențe/cunoștințe de cercetare-dezvoltare: asistenţă tehnologică pentru inovare; consiliere și expertiză pentru validarea ideii/soluției (diagnostic pentru o afacere pentru a se accesa și implementa soluțiile tehnice inovative potrivite); consiliere pentru obținerea, protejarea şi comercializarea drepturilor de proprietate industrială; activități de omologare, certificare și standardizare a produselor/serviciilor/proceselor;
* activități privind achiziția de active necorporale: licențe, mărci comerciale, programe informatice, alte drepturi și active similare, investiții în realizarea de instrumente de comercializare on-line a serviciilor/produselor proprii precum și active necorporale achiziționate din surse externe în condiții de concurență deplină pentru activități de inovare: cunoștințe tehnice, brevete, drepturi de utilizare;
* activități privind asigurarea accesului la bănci de date, servicii de cloud computing (Software ca serviciu (SaaS), Platformă ca serviciu (PaaS) și Infrastructură ca un serviciu (IaaS)) și de stocare a datelor, biblioteci sau alte servicii conexe.

**Solicitanți eligibili**

(1) Pot beneficia de ajutor de stat, respectiv ajutor de minimis, în cadrul prezentului apel de proiecte, întreprinderile care au calitatea de IMM-uri (microîntreprinderi, întreprinderi mici și întreprinderi mijlocii), în sensul prevederilor Anexei I Definiția IMM la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, cu respectarea cumulativă (atât pentru lider de parteneriat cât și pentru partener) a următoarelor condiții:

a) sunt înregistrate în baza Legii nr. 31/1990 privind societățile, republicată, cu modificările și completările ulterioare, a Legii nr. 1/2005 privind societățile cooperative, republicată, cu modificările și completările ulterioare), respectiv în baza OUG nr. 6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, cu modificările și completările ulterioare;

b) au sediul social sau un punct de lucru în România, cel puțin la momentul plății ajutorului de stat;

c) sunt înființate cel târziu la data de 31 decembrie 2021, nu au avut activitatea suspendată în anul depunerii cererii de finanțare și în anul 2022, în conformitate cu informațiile preluate de la Oficiul Național al Registrului Comerţului/Agenția Națională de Administrare Fiscală și au înregistrat profit din exploatare (>0 lei) în anul fiscal 2022;

d) la data semnării contractului de finanțare nu au obligații de plată nete neachitate în termen, către bugetul consolidat al statului și respectiv bugetul local și nu au fapte înscrise în cazierul fiscal pentru toate punctele de lucru situate pe raza unor unități administrativ teritoriale diferite;

f) au capacitatea de a asigura contribuția financiară, necesară pentru cofinanțarea cheltuielilor eligibile ale proiectului, finanţarea cheltuielilor neeligibile aferente proiectului, a costurilor suplimentare ce pot apărea în implementare, resursele financiare necesare implementării optime a proiectului, în conformitate cu prevederile legale aplicabile, precum și sustenabilitatea financiară a investiției, respectiv costurile de întreținere, operare și mentenanță a investiției pe toată durata de durabilitate a proiectului. Contribuția financiară proprie trebuie să fie constituită fie din resurse proprii, fie din resurse atrase, sub o formă care să nu facă obiectul niciunui alt ajutor de stat/de minimis;

g) nu desfășoară activități cu produse care au caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare;

h) nu dețin pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare;

i) nu intră în categoria de "întreprinderi aflate în dificultate", așa cum acestea sunt definite în cuprinsul prezentului ghid specific;

j) nu se află în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de reglementările naționale;

k) nu fac obiectul unui ordin de recuperare a unui ajutor de stat / de minimis în urma unei decizii anterioare a Comisiei Europene, a unui furnizor de ajutor, a Consiliului Concurenței sau a unei instanțe de judecată, sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă;

l) nu au legătură cu industria de tutun (producție, distribuție, prelucrare și comerț);

m) nu prevăd clonarea în scopuri reproductive; nu desfășoară activități destinate modificării patrimoniului genetic al ființei umane care ar putea face astfel de schimbări ereditare, activități de creare a embrionilor umani exclusiv în scopul cercetării sau în scopul obținerii de celule stem, inclusiv de către mijloace de transfer nuclear de celule somatice;

n) nu desfășoară activități de jocuri de noroc (producție, construcție, distribuție, prelucrare, comerț sau software conex);

o) nu desfășoară comerț sexual;

p) nu implică animale vii în scopuri experimentale și științifice în măsura în care respectarea „Convenției Consiliului Europei pentru protecția animalelor vertebrate utilizat în scopuri experimentale și în alte scopuri științifice ”nu poate fi garantată;

q) nu desfășoară activități de dezvoltare imobiliară sau financiare, cum ar fi achiziționarea sau tranzacționarea cu instrumente financiare.

r) nu desfășoară activități legate de exploatare/extracție, prelucrare, distribuție, depozitare sau arderea combustibililor fosili solizi și a petrolului, precum și investiții legate de extracția gazelor.

s) solicită ajutor de stat/de minimis a cărui valoare se încadrează în limitele prevăzute în prezentul ghid.

(2) Liderul de parteneriat poate depune un singur proiect în cadrul prezentului apel. Numărul maxim de proiecte în care se poate angaja un partener este de 3 proiecte. Partenerul se va asigura de evitarea dublei finanțări în ceea ce privește dezvoltarea produselor IT/soluțiilor IT în cadrul proiectelor în care participă (nu se vor accepta la plată aceleaşi produse IT/soluții IT dezvoltate pentru alte proiecte propuse pentru finanțare).

(3) Activitatea pentru care se solicită finanțare (asociată unui cod CAEN) aferent proiectului de investiții trebuie să fie autorizată la 31.12.2022 pe firmă (pentru liderul de parteneriat) și cel puțin la momentul plății ajutorului de stat la locația de implementare a proiectului (sediu social sau punct de lucru al liderului de parteneriat);

(4) Pe parcursul implementării proiectului, dar și pe perioada de durabilitate, locația de implementare se poate modifica exclusiv în interiorul regiunii în cadrul aceluiași NUTS 3 (Nomenclatorul Unităților Teritoriale pentru Statistică pentru România 3, format din 41 Județe și București) în legătură cu care s-a acordat ajutorul regional. În situația în care regiunea în cauză este la un nivel mai mic decât NUTS3, modificarea se va putea face doar la un nivel inferior NUTS 3;

(5) Nu pot beneficia de facilitățile prevăzute în prezentul apel de proiecte întreprinderile al căror reprezentant legal, la data depunerii aplicației de proiect și pe întreaga perioadă de evaluare, selecție și contractare, se află în următoarele situații:

1. a fost condamnat printr-o hotărâre cu valoare de *res judicata* pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;
2. este subiectul unui conflict de interese, definit în conformitate cu prevederile naționale/unionale în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
3. a indus în eroare cu intenție un Coordonator de reforme și/sau investiții, o Autoritate de management, un Organism intermediar sau o comisie de evaluare și selecție, prin furnizarea de informații incorecte/false în cadrul prezentului apel de proiecte sau derulate pentru finanțare din programele operaționale în oricare dintre perioadele de programare;
4. a încercat să obțină informații confidențiale sau să influențeze comisiile de evaluare și selecție sau furnizorul/administratorul schemei de ajutor de stat pe parcursul procesului de evaluare și selecție a apelului de proiecte sau a altor apeluri de proiecte derulate pentru finanțare din programele operaționale în oricare dintre perioadele de programare;

(6) Ajutorul regional nu poate fi acordat unui beneficiar care a efectuat o relocare către unitatea în care urmează să aibă loc investiția inițială pentru care se solicită ajutorul, în cei doi ani anteriori depunerii cererii de finanțare. De asemenea, acesta se angajează că nu va face acest lucru pentru o perioadă de până la doi ani după finalizarea investiției inițiale pentru care se solicită ajutorul;

(7) Proiectul prin care se solicită ajutor de stat regional trebuie să cuprindă obligatoriu o investiție inițială în active, având opțiunea de a accesa și ajutor de stat pentru cercetare - dezvoltare și/sau ajutor de minimis, în condițiile detaliate în prezentul ghid;

(8) Liderul de Parteneriat nu trebuie să desfășoare activități în domeniul IT, respectiv nu trebuie să aibă autorizate în anul 2023 cât și la data depunerii proiectului codurile CAEN definite la Cap.1.3. Definiții, lit. f);

(9) Nu se acordă sprijin financiar pentru activitățile realizate de întreprinderile care își desfășoară activitatea în următoarele sectoare și/sau care vizează următoarele ajutoare:

a) sectorul pescuitului și al acvaculturii, astfel cum este reglementat de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului, cu modificările şi completările ulterioare;

b) sectorul producției agricole primare;

c) sectorul prelucrării și comercializării produselor agricole, în următoarele cazuri:

(i) atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;

*sau*

(ii) atunci când ajutoarele sunt condiționate de transferarea lor parțială sau integrală către producătorii primari;

d) ajutoare destinate activităților legate de export către țări terțe sau către state membre, respectiv ajutoarele legate direct de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e) ajutoare condiționate de utilizarea preferențială a produselor naționale față de cele importate;

f) ajutoare pentru facilitarea închiderii minelor de cărbune necompetitive, astfel cum sunt reglementate de Decizia 2010/787/UE a Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive (JO L 336, 21.12.2010, p. 24);

g) sectorul siderurgic, sectorul lignitului, sectorul cărbunelui;

h) sectorul transporturilor, precum și pentru infrastructura conexă, definit conform prevederilor Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

i) sectorul producerii, stocării, transportului și distribuţiei de energie și pentru infrastructurile energetice,

j) sectorul comunicaţiilor în bandă largă;

k) domeniile de activitate și tipurile de activități prevăzute de dispozițiile art. 1 al Regulamentului (UE) nr. 1407/2013 privind aplicarea art. 107 şi art. 108 din Tratatul privind funcţionarea Uniunii Europene ajutorului de minimis, cu modificările și completările ulterioare;

l) ajutoarele acordate întreprinderilor în dificultate, aşa cum sunt acestea definite la art. 2 punctul 18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

(10) Un solicitant care își desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt menționate la alin. (9), poate beneficia de finanțare pentru domeniile de activitate eligibile, cu condiția prezentării documentelor contabile care atestă separarea evidenței acestor activități, ca urmare a semnării contractului de finanțare;

(11) În cadrul prezentului apel nu se acordă finanțare pentru achiziția de vehicule de transport rutier de mărfuri;

(12) Aspecte privind parteneriatul:

1. Liderul de parteneriat va prezenta un memoriu justificativ prin care motivează selecția partenerului, în baza capacității tehnice și economice, a experienței acestuia în domeniul IT, precum și aplicabilitatea contribuției acestuia în cadrul procesului tehnologic al liderului de parteneriat. Nu se acceptă ca liderul de parteneriat și partenerul să fie firme legate, partenere sau să facă parte dintr-o întreprindere unică.
2. Parteneriatul constituit pentru implementarea proiectului și consemnat prin Acordul de

parteneriat (anexă la cererea de finanțare), trebuie să respecte o serie de principii:

• Liderul de Parteneriat și partenerul trebuie să contribuie la realizarea proiectului în modalitățile precizate în acordul de parteneriat precum și în cererea de finanțare;

• Liderul de Parteneriat și partenerul sunt obligați să respecte regulile privitoare la conflictul de interese și regimul incompatibilităților iar, în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui, inclusiv, dar fără a se limita la, informarea MIPE în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la data apariției unei astfel de situații. În caz contrar, semnatarii acordului înţeleg că poate fi reziliat contractul de finanțare prin decizia MIPE de plin drept, fără punere în întârziere, fără intervenția unui tribunal arbitral/unei instanțe judecătorești și fără îndeplinirea altor formalităţi, cu excepţia transmiterii către Liderul de parteneriat a unei simple informări cu privire la rezilierea contractului de finanțare;

• Partenerul înțelege și acceptă faptul că va răspunde individual față de Liderul de parteneriat, iar Liderul de parteneriat și partenerul răspund solidar față de MIPE pentru realizarea angajamentelor asumate de fiecare dintre aceștia în implementarea corespunzătoare a proiectului.

Acordul de parteneriat intră în vigoare la data semnării acestuia de către părți și își încetează valabilitatea cel puțin la data încetării contractului de finanțare.

1. **Modificarea structurii parteneriatului**

Înlocuirea partenerului poate să fie făcută în etapa premergătoare semnării contractului de finanțare sau în timpul implementării proiectului, după cum urmează:

A**. Înlocuirea partenerului înaintea semnării contractului de finanțare.**

Etapa 1 – În vederea înlocuirii partenerului înaintea semnării contractului de finanțare, Liderul de Parteneriat va iniția o solicitare de modificare a cererii de finanțare pe care o va transmite către MIPE pentru analiză. Motivarea selectării noului partener trebuie prezentată de către Liderul de Parteneriat printr-o notă justificativă, însoțită de documente probatorii, pentru, dar fără a se limita la, următoarele situații în care:

* partenerul existent solicită înlocuirea sa prin adresă scrisă către Liderul de parteneriat și motivează solicitarea;
* menținerea partenerului în proiect blochează sau creează dificultăți majore în ceea ce privește contractarea și/sau derularea în bune condiții a proiectului;

Etapa 2 –, MIPE va analiza motivația pentru înlocuirea partenerului din cadrul unui proiect aprobat spre finanțareși poate respinge sau admite cererea de înlocuire a partenerului, informând în acest sens Liderul de parteneriat.

Etapa 3 – Liderul de parteneriat va demara semnarea acordului de partneriat noul partener și va încărca documentele solicitate în platforma proiecte.pnrr.gov.ro.

În cazul în carepartenerul propus nu îndeplinește condițiile de eligibilitate/selecție, Liderul de parteneriat poate propune spre validare un alt partener, cu respectarea acelorași condiții de elgibilitate. Termenul maxim în care Liderul de proiect poate să propună un partener care să fie acceptat este de 45 de zile calendaristice de la momentul în care MIPE admite solicitarea de înlocuire a partenerului. Termenul nu se suspendă pe perioada de verificare a noului partener de către MIPE.

Etapa 4 – MIPE realizează verificarea noului partener propus, respectiv îndeplinirea conformității administrative și a tuturor regulilor de eligibilitate și, poate dispune, după caz:

• aprobarea solicitării, în cazul în care partenerul propus îndeplinește condițiile necesare pentru a înlocui partenerul inițial;

• respingerea solicitării, în cazul în care partenerul propus nu îndeplinesc condițiile necesare pentru a înlocui partenerul inițial și motivează motivele respingerii.

**ATENȚIE:**

Liderul de parteneriat trebuie să se asigure că noul partener propus respectă următoarele cerințe:

* îndeplinește toate condițiile din eligibilitate din prezentul Ghid;
* obține cel puțin același punctaj ca al partenerului inițial la criteriul de evaluare privind capacitatea economică a partenerului;
* va desfășura toate activitățile pentru care era responsabil partenerul înlocuit, conform cererii de finanțare și Acordului de Parteneriat inițial.

Noul partener, indiferent de dimensiunea sa (microîntreprindere, întreprindere mică sau întreprindere mijlocie) va prelua rolul/rolurile partenerului înlocuit. Prin înlocuirea partenerului, nu se va putea crește valoarea finanțării nerambursabile.

Valoarea finanțării nerambursabile aferentă noului partener poate fi mai mică sau egală cu valoarea finanțării nerambursabile aferentă partenerului înlocuit, după cum urmeazxă:

* În situația în care partenerul nou introdus se încadrează în aceeași rată de cofinanțare proprie cu cea a partenerului înlocuit – nu se modifică valoarea asistenței nerambursabile;
* În situația în care partenerul nou introdus are o rată de cofinanțare proprie mai mare decât rata de cofinanțare a partenerului înlocuit, se va ține cont de rata de cofinanțare proprie aferentă tipului de entitate din care face parte partenerul nou introdus - valoarea asistenței financiare nerambursabile corespunzătoare cheltuielilor cuprinse în bugetul noului partener se va diminua până la asigurarea nivelului valorii finanțării nerambursabile aferentă partenerului nou introdus;
* În situația în care partenerul nou introdus, conform tipului de entitate juridică, are o rată de cofinanțare proprie mai mică decât rata de cofinanțare a partenerului înlocuit -valoarea asistenței financiare nerambursabile corespunzătoare cheltuielilor cuprinse în bugetul noului partener se va diminua până la asigurarea nivelului ratei de cofinanțare a partenerului inlocuit.

**B. Înlocuirea partenerului în timpul derulării contractului**

Înlocuirea partenerului în timpul derulării contractului respectă aceleași principii, condiții și reguli de eligibilitate, aplicabile ca în cazul înlocuirii partenerului înaintea semnării contractului de finanțare, prezentate mai sus.

După semnarea contractului de finanțare, înlocuirea partenerului se realizează prin act adițional.

Liderul de parteneriat are obligația de a se asigura că drepturile și obligațiile partenerului care părăsește parteneriatul sunt transferate noului partener cu bună credință și fără litigii.

Înlocuirea partenerului în perioada implementării proiectului necesită analiza stadiului activităților desfășurate și gradul de realizare a indicatorilor, precum și a plăților efectuate către partenerul care se retrage din parteneriat, astfel încât să nu fie periclitată implementarea proiectului și realizarea indicatorilor.

Partenerul introdus în proiect va asigura continuarea implementării proiectului cu bugetul rămas neutilizat, după verificarea și validarea cheltuielilor eligibile efectuate de către partenerul înlocuit.

În cazul în care partenerul înlocuit a desfășurat activități și a efectuat plăți din surse proprii care nu au fost solicitate prin cereri de transfer, Liderul de parteneriat are obligația de a depune o cerere de transfer în care să fie cuprinse toate cheltuielile aferente activităților care au fost desfășurate de către acesta, până la data înlocuirii acestuia, în conformitate cu bugetul proiectului.

**ATENTIE! nu se admite preluarea activităților partenerului înlocuit de către liderul de parteneriat.**

c) Partenerii nu pot avea atât calitatea de partener pentru realizarea activităților de cercetare și dezvoltare, cât și furnizori de bunuri și/ sau servicii în cadrul unui proiect.

* 1. **Alocarea apelului de proiecte**

**1.6.1Bugetul total estimat** este de **150[[1]](#footnote-1) milioane euro**, echivalent în lei, după cum urmează:

* 021c (alocare de 130 de milioane EUR) – Dezvoltare tehnologii avansate.
* 021d (alocare de 20 de milioane EUR) - Securitate cibernetică.

Cursul RON/EUR utilizat în cadrul apelului de proiecte va fi cursul InforEuro din luna noiembrie 2023, respectiv 1 euro = 4,9641 lei.

**1.6.2 Valoarea minimă și maximă a finanțării nerambursabile alocate per proiect**

1. În cadrul prezentului apel, valoarea finanțării nerambursabile cumulate (ajutor de stat regional, ajutor de stat pentru cercetare și dezvoltare și ajutor de minimis) ce poate fi acordată pentru un proiect comun (lider de parteneriat și partener) este de minimum 500.000 euro și maximum 3.000.000 euro, sumele menționate fiind calculate în lei la cursul de schimb Inforeuro valabil la data lansării apelului de proiecte, cu respectarea regulilor de cumul aplicabile.
2. Valoarea finanțării nerambursabile cumulate (ajutor de stat regional, ajutor de stat pentru cercetare și dezvoltare și ajutor de minimis) ce poate fi acordată pentru un proiect comun (lider de parteneriat și partener) se va determina în funcție de categoria în care se încadrează liderul de parteneriat, indiferent de categoria IMM în care se încadrează partenerul, după cum urmează:

* Microîntreprinderi – 500.000 - 600.000 euro;
* Întreprinderi mici – 500.000 - 1.500.000 euro;
* Întreprinderi mijlocii - 500.000 – 3.000.000 euro.

1. Un proiect poate cuprinde 3 (trei) măsuri de sprijin (categorii de ajutoare), după cum urmează:

|  |  |  |
| --- | --- | --- |
| **Tip măsură de sprijin** | **Tip beneficiari** | **Procent din valoarea totalului cheltuielilor eligibile ale proiectului** comun (depus de liderul de parteneriat și partener) |
| **ajutor regional pentru investiții** (**art. 14** din Regulamentul (UE) nr. 651/2014) | Lider de parteneriat | Minim 70% |
| **ajutor de stat pentru cercetare și dezvoltare** (**art. 25** din Regulamentul (UE) nr. 651/2014) | Lider de parteneriat  și  Partener | Maxim 30%  *(Activitate obligatorie pentru ambele IMM-uri. Liderul de parteneriat și Partenerul detalia în Acordul de parteneriat/ Cererea de finanțare impărțirea bugetului aferent activității pentru cercetare și dezvoltare)* |
| **ajutor de minimis** (Regulamentul (UE) nr. 1407/2013) | Lider de parteneriat | *Valoarea ajutorului de minimis acordat poate fi de maxim 200.000 euro, echivalent în lei la cursul de schimb InforEuro valabil la data semnării contractului de finanţare.* |

1. Valoarea maximă a finanțării nerambursabile, acordată ca ajutor de minimis pe un proiect, va fi echivalentul în lei a sumei de 200.000 Euro la cursul de schimb InforEuro, valabil la data acordării ajutorului și cu respectarea condițiilor de cumul aplicabile ajutorului de minimis, fiind necesară o cofinanțare de minim 10% din valoarea cheltuielilor eligibile aferente ajutorului de minimis.
2. Contribuția proprie a beneficiarului poate proveni din surse proprii, aport al acționarilor, alții decât organisme ale statului, credite bancare care nu implică ajutor de stat/garanții guvernamentale sau din alte surse private.
3. În cazul în care proiectul conţine atât investiţii finanţabile prin ajutor de stat, cât şi investiţii finanţabile prin ajutor de minimis, procentele aferente intensităţii maxime admise pentru fiecare tip de ajutor se aplică la valoarea cheltuielilor eligibile finanţabile prin tipul de ajutor respectiv.
4. Analiza eligibilității fiecărui solicitant de ajutor de stat/de minimis se va realiza la nivel individual (liderul de parteneriat/partener).
5. Ajutorul de stat regional, ajutorul de stat pentru cercetare și dezvoltare și ajutorul de minimis se vor acorda fiecărui beneficiar în corelare directă cu cheltuielile realizate în mod individual de către fiecare dintre aceștia.
   1. **Calendar orientativ al apelului de proiecte**

* *15.01.2024 – 29.03.2024 – etapă depunere proiecte*
* *01.04.2024 – 31.05.2024 – etapă evaluare proiecte*
* *01.06.2024 – 30.06.2024 - etapă încheiere contracte*
  1. **Indicatorii apelului de proiecte**

Indicatorii se împart în două categorii:

* Indicatori prestabiliți (de realizare și de rezultat), reprezentați de indicatorii de program (care sunt asociați PNRR).
* Indicatori suplimentari, care sunt indicatori specifici ai proiectului.

Atât indicatorii prestabiliți, cât și indicatorii suplimentari sunt de două tipuri:

* indicatori de realizare, referitori la activitățile care sunt finanțate și a căror valoare țintă se măsoară la sfârșitul perioadei de implementare,
* indicatori de rezultat, care reprezintă rezultatele directe/avantajele pe care le obțin beneficiarii și a căror valoare se măsoară la sfârșitul perioadei de durabilitate, conform contractului de finanțare.

|  |  |  |  |
| --- | --- | --- | --- |
| Indicator | Unitate de măsură  (Număr) | Valoarea țintă\* | Regiunea de implementare (la nivel NUTS3) |
| 1. **Indicatori prestabiliți de realizare** | | | |
| a.1. Număr de beneficiari care  sunt sprijiniți să dezvolte și să implementeze tehnologii digitale avansate, în conformitate cu criteriile cod 021c, de la anexa VII a Regulamentului (UE) 2021/241, din care: |  |  |  |
| 1. capacități de calcul de înaltă performanță și de informatică cuantică/capacități de comunicare cuantică (inclusiv criptare cuantică) |  |  |  |
| 1. proiectarea, producția și integrarea sistemelor în domeniul microelectronicii |  |  |  |
| 1. următoarea generație de capacități de date, cloud și edge (infrastructuri, platforme și servicii) |  |  |  |
| 1. realitatea virtuală și augmentată, tehnologia profundă și alte tehnologii avansate digitale |  |  |  |
| 1. investiții în securizarea lanțului digital de aprovizionare |  |  |  |
| a.2. Număr de beneficiari care  dezvoltă și implementează tehnologii, măsuri și structuri de sprijin în materie de securitate cibernetică, în conformitate cu criteriile cod 021d, de la anexa VII a Regulamentului (UE) 2021/241. |  |  |  |
| **Indicatori prestabiliți de rezultat: N/A** | | | |
| **B. Indicatori suplimentari de realizare** | | | |
| **b.1. Impactul proiectului asupra activităților de inovare la nivelul liderului de parteneriat. Numărul de produse/procese inovative dezvoltate în cadrul proiectului***, din care:* |  |  |  |
| 1. Număr de produse inovative dezvoltate în cadrul proiectului |  |  |  |
| 1. Număr de procese inovative dezvoltate în cadrul proiectului |  |  |  |
| **b.2.** Numărul de criterii de intensitate digitală, conform Indicelui economiei și societății digitale (DESI), atinse de liderul de parteneriat, la finalizarea implementării proiectului. |  |  |  |
| b.3. Adoptarea / implementarea unui sistem de management al securitatii informațiilor la finalizarea implementării proiectului (lider de parteneriat). |  |  |  |
| **Indicatori suplimentari de rezultate:** |  |  |  |
| c.1. Adoptarea / implementarea unui sistem funcțional de management integrat pentru îmbunătățirea continuă a întreprinderii în primii 3 ani de durabilitate (lider de parteneriat). |  |  |  |
| c.2.Productivitatea muncii realizată de liderul de parteneriat în anul 3 de durabilitate. |  |  |  |

**NOTĂ\*:** Valoarea este minim 1 pentru fiecare indicator și va fi asumată de beneficiar.

**ATENȚIE!**

* Numărul de criterii de intensitate digitală, conform Indicelui economiei și societății digitale (DESI) atins la finalizarea implementării proiectului (minim 7 criterii DESI), trebuie menținut pe toată durata de durabilitate a proiectului.
* Numărul de angajați în anul 3 de durabilitate trebuie să fie cel puțin egal cu cel din anul financiar 2022. În cazul întreprinderilor fără angajați în anul 2022, pentru a putea fi calculat punctajul aferent productivității muncii, se va introduce în cererea de finanţare cifra 1 la număr de angajaţi, iar numărul de angajați în anul 3 de durabilitate trebuie să fie cel puțin 1.
* Liderul de parteneriat va prezenta la Cererea de transfer finală, un raport tehnic IT, întocmit de un auditor independent sau de o entitate care are ca domeniu de activitate consultanță în tehnologia informației, care va certifica faptul că au fost îndepliniți indicatorii asumați prin Cererea de Finanțare la finalizarea proiectului; în caz contrar, cererea de transfer nu va fi acceptată la plată.
* Pentru indicatorul *Sistem funcțional de management integrat pentru îmbunătățirea continuă a întreprinderii în primii 3 ani de durabilitate*, modul de îndeplinire al acestuia va fi certificat de un auditor independent și depus împreună cu ultimul raport privind durabilitatea investiției.
* În situaţia în care proiectul nu realizează integral indicatorii asumaţi, finanţarea nerambursabilă acordată va fi redusă proporţional, cu excepţia cazurilor temeinic justificate.
  1. **Obiectivele proiectului**

(1) Prin prezentul apel se oferă sprijin pentru atingerea următoarelor obiective:

1. Obiectivul principal îl constituie sprijinirea antreprenorilor (IMM-uri) în dezvoltarea și implementarea tehnologiilor digitale avansate cum ar fi: inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică, ceea ce ar putea contribui ulterior la creșterea competitivității, favorizând inovarea acestor întreprinderi și facilitând noi formule de lucru.

b) Obiectivele secundare sunt:

i) inovarea;

ii) cercetarea și dezvoltarea.

Prezentul apel de proiecte va contribui la îndeplinirea principiilor privind pilonul social european, inclusiv facilități pentru persoane cu dizabilități, respectiv:

• Educație, formare profesională și învățare pe tot parcursul vieții;

• Egalitatea de gen;

• Egalitatea de șanse;

• Locuri de muncă sigure și adaptabile;

• Informații despre condițiile de angajare și protecția în caz de concediere;

• Un mediu de lucru sănătos, sigur și adaptat și protecția datelor;

• Incluziunea persoanelor cu dizabilități.

În etapa de contractare a proiectelor, aplicanții vor actualiza declarația de angajament prin se angajează să adere la un set de principii ale Pilonului european al drepturilor sociale. În perioada de implementare a proiectului și în perioada de durabilitate, se va monitoriza modul în care principiile asumate sunt respectate.

# AJUTOR DE STAT/ DE MINIMIS

## Tipuri de măsuri de ajutor de stat/ de minimis

1. Schema de ajutoare aferentă prezentului apel de proiecte implică trei componente, a căror complementaritate asigură atingerea obiectivului acțiunii, după cum urmează:
2. **ajutor de stat regional pentru investiții**, cu respectarea prevederilor **art. 14 din Regulamentul (UE) nr. 651/201**4 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, cu modificările și completările ulterioare, denumit în continuare ajutor de stat regional;
3. **ajutor de stat pentru cercetare și dezvoltare**, cu respectarea prevederilor **art. 25** **din Regulamentul (UE) nr. 651/2014** de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, cu modificările și completările ulterioare, denumit în continuare ajutor de stat pentru proiecte de cercetare și dezvoltare;
4. **ajutor de minimis**, cu respectarea prevederilor **Regulamentului (UE) nr. 1407/2013** privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, denumit în continuare ajutor de minimis.
5. Schema de ajutoare de stat și de minimis aprobată prin OMIPE nr..../........ se aplică pe teritoriul României, în toate regiunile de dezvoltare, și anume Nord-Est, Sud-Est, Sud Muntenia, Sud-Vest Oltenia, Vest, Nord-Vest, Centru și București-Ilfov (doar localitățile: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon).

## Condițiile specifice pentru acordarea ajutoarelor de stat/ de minimis

* + 1. **Condițiile specifice pentru acordarea** **ajutorul de stat regional (conform art. 14 din Reg. 651/2014)**

(1) Ajutorul de stat regional se acordă în limita intensităților maxime stabilite pentru perioada 2021-2027 pentru investiții inițiale aprobate prin Hotărârea Guvernului nr. 311/2022privind intensitatea maximă a ajutorului de stat regional în perioada 2021-2027 pentru investiții inițiale, cu modificările și completările ulterioare;

(2) Finanțarea nerambursabilă maximă ce poate fi acordată ca ajutor de stat regional, nu trebuie să depășească intensitatea maximă admisă, aplicabilă la valoarea cheltuielilor eligibile finanțabile prin ajutor de stat regional aferente proiectului conform tabelului de mai jos:

|  |  |  |  |  |
| --- | --- | --- | --- | --- |
| **AJUTOR REGIONAL** | | | | |
| **AJUTOR REGIONAL** | Codul NUTS | Denumirea regiunii NUTS | ÎNTREPRINDERI MIJLOCII | MICRO/ ÎNTREPRINDERI MICI |
|
| RO11 | Nord-Vest |  |  |
| RO111 | Bihor | 50% | 60% |
| RO112 | Bistrița-Năsăud | 60% | 70% |
| RO113 | Cluj | 50% | 60% |
| RO114 | Maramureș | 60% | 70% |
| RO115 | Satu Mare | 60% | 70% |
| RO116 | Sălaj | 60% | 70% |
| RO12 | Centru |  |  |
| RO121 | Alba | 60% | 70% |
| RO122 | Brașov | 50% | 60% |
| RO123 | Covasna | 50% | 60% |
| RO124 | Harghita | 50% | 60% |
| RO125 | Mureș | 70% | 70% |
| RO126 | Sibiu | 50% | 60% |
| RO12 | Nord-Est |  |  |
| RO211 | Bacău | 70% | 75% |
| RO212 | Botoșani | 70% | 75% |
| RO213 | Iași | 60% | 70% |
| RO214 | Neamț | 70% | 75% |
| RO215 | Suceava | 70% | 75% |
| RO216 | Vaslui | 70% | 75% |
| RO22 | Sud-Est |  |  |
| RO221 | Brăila | 70% | 75% |
| RO222 | Buzău | 70% | 75% |
| RO223 | Constanța | 60% | 70% |
| RO224 | Galați | 75% | 75% |
| RO225 | Vrancea | 70% | 75% |
| RO226 | Tulcea | 70% | 75% |
| RO31 | Sud-Muntenia |  |  |
| RO311 | Argeș | 60% | 70% |
| RO312 | Călărași | 70% | 75% |
| RO313 | Dâmbovița | 60% | 70% |
| RO314 | Giurgiu | 60% | 70% |
| RO315 | Ialomița | 70% | 75% |
| RO316 | Prahova | 75% | 75% |
| RO317 | Teleorman | 70% | 75% |
| RO41 | Sud-Vest Oltenia |  |  |
| RO411 | Dolj | 75% | 75% |
| RO412 | Gorj | 75% | 75% |
| RO413 | Mehedinți | 70% | 75% |
| RO414 | Olt | 70% | 75% |
| RO415 | Vâlcea | 70% | 75% |
| RO42 | Vest |  |  |
| RO421 | Arad | 40% | 50% |
| RO422 | Caraș-Severin | 50% | 60% |
| RO423 | Hunedoara | 60% | 70% |
| RO424 | Timiș | 40% | 50% |
| Codul NUTS | Denumirea regiunii NUTS | ÎNTREPRINDERI MIJLOCII | MICRO / ÎNTREPRINDERI MICI |
|
| RO322 | Ilfov (parțial) |  |  |
| Numai următoarele părți din regiunea NUTS 3 sunt eligibile ca zone "c" care nu sunt predefinite: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni. | | 45% | 55% |
| Numai următoarele părți din regiunea NUTS 3 sunt eligibile ca zone "c" care nu sunt predefinite: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon. | | 55% | 65% |

(3) Procentele prezentate anterior sunt aferente intensității maxime admise aplicabile numai la valoarea cheltuielilor eligibile finanțabile prin ajutor de stat regional.

(4) Având în vedere specificul proiectelor (proiecte comune), ajutorul de stat regional se acordă exclusiv liderului de parteneriat iar intensitatea ajutorului se calculează în legătură cu investiția inițială realizată de către acesta, pe baza cheltuielilor eligibile realizate, și în funcție de locația, respectiv regiunea de implementare (la nivel de NUTS3) a investiției pe tipul de întreprindere (categoria IMM din care face parte).

(5) Ajutorul de stat regional se consideră acordat la data semnării contractului de finanțare, indiferent de data la care ajutorul de stat regional se plătește întreprinderii respective.

**2.2.2. Condițiile specifice pentru acordarea ajutorului pentru cercetare și dezvoltare (conform art. 25 din Reg. nr. 651/2014)**

(1) Partea din proiectul de cercetare și dezvoltare pentru care se solicită ajutor trebuie să se încadreze complet într-una sau în mai multe dintre categoriile următoare:

(i) cercetare industrială;

(ii) dezvoltare experimentală;

(iii) studii de fezabilitate.

(2) Cuantumurile maxime ale ajutoarelor de cercetare și dezvoltare se vor calcula aplicând intensitățile maxime permise, fără a se depăși pragurile maxime prevăzute în mai jos:

|  |  |  |  |
| --- | --- | --- | --- |
| **Ajutor pentru cercetare și dezvoltare** | | | |
| **Ajutoare** cercetare și dezvoltare | **Tip ajutor** | **ÎNTREPRINDERI MIJLOCII** | **MICROÎNTREPRINDERI/ ÎNTREPRINDERI MICI** |
| **Cercetare industrială** | 50% | 50% |
| **Dezvoltare experimentală** | 25% | 25% |
| **Studii de fezabilitate** | 50% | 50% |

(3)Intensităţile ajutoarelor pentru cercetare industrială, dezvoltare experimentală și studii de fezabilitate prezentate la alin.(2) pot fi majorate până la o intensitate maximă a ajutorului de 80% din costurile eligibile, în conformitate cu următoarele litere (a) - (d), unde literele (b), (c) și (d) nu se pot cumula:

(a) cu 10 puncte procentuale pentru întreprinderile mijlocii și cu 20 de puncte procentuale pentru întreprinderile mici;

(b) cu 15 puncte procentuale, dacă este îndeplinită una dintre următoarele condiţii:

(i) proiectul implică o colaborare efectivă:

- între întreprinderi dintre care cel puţin una este IMM, sau proiectul este realizat în cel puţin două state membre sau într-un stat membru al UE și într-o parte contractantă la Acordul privind SEE și niciuna dintre întreprinderi nu suportă singură mai mult de 70 % din costurile eligibile;

sau

- între o întreprindere și un organism de cercetare și de difuzare a cunoștinţelor sau mai multe astfel de organisme, în cazul în care aceste organisme suportă cel puţin 10 % din costurile eligibile și au dreptul de a publica rezultatele cercetărilor proprii;

(ii) rezultatele proiectului sunt difuzate pe scară largă prin conferinţe, prin publicări, prin registre cu acces liber sau prin intermediul unor programe informatice gratuite sau open source;

(iii) beneficiarul se angajează să pună la dispoziţie, în timp util, licenţe pentru rezultatele cercetării ale proiectelor de cercetare și dezvoltare care beneficiază de ajutor, care sunt protejate prin drepturi de proprietate intelectuală, la preţul pieţei și în mod neexclusiv și nediscriminatoriu, în vederea utilizării de către părţile interesate din SEE;

(iv) proiectul de cercetare și dezvoltare este realizat într-o regiune asistată care îndeplinește condiţiile prevăzute la articolul 107 alineatul (3) litera (a) din tratat;

(c) cu 5 puncte procentuale în cazul în care proiectul de cercetare și dezvoltare este realizat într-o regiune asistată care îndeplinește condiţiile prevăzute la articolul 107 alineatul (3) litera (c) din tratat;

(d) cu 25 de puncte procentuale dacă proiectul de cercetare și dezvoltare:

(i) a fost selectat de un stat membru în urma unei cereri deschise de participare la un proiect conceput în comun de cel puţin trei state membre sau părţi contractante la Acordul privind SEE; și

(ii) implică o colaborare efectivă între întreprinderi din cel puţin două state membre sau părţi contractante la Acordul privind SEE, atunci când beneficiarul este o IMM, sau din cel puţin trei state membre sau părţi contractante la Acordul privind SEE, atunci când beneficiarul este o întreprindere mare;

și

(iii) dacă este îndeplinită cel puţin una dintre următoarele două condiţii:

- rezultatele proiectului de cercetare și dezvoltare sunt diseminate pe scară largă în cel puţin trei state membre sau părţi contractante la Acordul privind SEE prin conferinţe, prin publicări, prin registre cu acces liber sau prin intermediul unor programe informatice gratuite sau open source; sau

- beneficiarul se angajează să pună la dispoziţie, în timp util, licenţe pentru rezultatele cercetării ale proiectelor de cercetare și dezvoltare care beneficiază de ajutor, care sunt protejate prin drepturi de proprietate intelectuală, la preţul pieţei și în mod neexclusiv și nediscriminatoriu, în vederea utilizării de către părţile interesate din SEE.

**2.2.3. Condițiile specifice pentru acordarea ajutorului de minimis**

(1) Ajutorul de minimis se acordă sub formă de finanțare nerambursabilă pentru categoriile de cheltuieli eligibile menționate în cuprinsul prezentului ghid. Respectarea plafonului de minimis are în vedere o întreprindere unică, așa cum este aceasta definită la art. 1.3 Definiții, lit.rr).

(2) Valoarea maximă totală a ajutoarelor de minimis de care poate beneficia întreprinderea unică pe o perioadă de 3 ani consecutivi - ultimii 2 ani fiscali înainte de data acordării ajutorului de minimis şi anul acordării ajutorului de minimis, cumulată cu valoarea alocării financiare aferente componentei de minimis acordată în conformitate cu prevederile prezentei scheme, nu va depăși echivalentul în lei a 200.000 euro calculat la cursul InforEuro în vigoare la data semnării contractului de finanțare (100.000 euro în cazul întreprinderilor unice care efectuează transport rutier de mărfuri în contul terţilor sau contra cost). Acest plafon se aplică indiferent de forma ajutorului de minimis sau de obiectivul urmărit şi indiferent dacă ajutorul este finanţat din surse naționale sau europene.

(3) Pentru componenta de ajutor de minimis, finanțarea nerambursabilă acordată în cadrul prezentului apel este de maxim 90% din valoarea eligibilă a cheltuielilor finanțabile prin ajutor de minimis, cu respectarea plafonului de minimis pentru o întreprindere unică prevăzut la alin. (2).

(4) Atunci când o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 euro, în cazul întreprinderii respective se aplică plafonul de 200.000 euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 euro.

(5) În cazul în care, prin acordarea unor noi ajutoare de minimis, s-ar depăși plafonul maxim, întreprinderea poate beneficia, dacă solicită acest lucru, de ajutor de minimis doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon.

(6) În cazul fuziunilor sau al achizițiilor, atunci când se stabilește dacă un nou ajutor de minimis acordat întreprinderii rezultate ca urmare a procesului de fuziune/achiziție sau întreprinderii care face achiziția, depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

(7) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

(8) Valoarea ajutorului va fi exprimată sub formă de grant, ca sumă brută înainte de deducerea taxelor sau a altor obligații fiscale.

(9) Ajutoarele de minimis se consideră acordate la data semnării contractului de finanțare, indiferent de data la care ajutoarele de minimis se plătesc întreprinderii respective.

(10) Pentru respectarea regulilor de cumul, solicitantul ajutorului de minimis va prezenta o declarație pe propria răspundere, în care va menționa informațiile referitoare la orice alt ajutor de minimis primit sau solicitat de acesta și de întreprinderile cu care formează, împreună, o întreprindere unică, în ultimii 2 ani fiscali anteriori, precum şi în anul fiscal curent semnării contractului de finanțare, până la data semnării acestuia. Pentru orice modificare survenită între momentul semnării declarației și data semnării contractului de finanțare solicitantul ajutorului va notifica MIPE în ziua semnării contractului de finanţare, însă înainte de semnarea acestuia.

(11) Ajutoarele de minimis acordate în cadrul prezentului apel pot fi cumulate cu ajutoarele de minimis acordate în conformitate cu Regulamentul (UE) nr. 360/2012 al Comisiei în limita plafonului stabilit în regulamentul respectiv. Ajutoarele de minimis acordate în condițiile prezentului apel pot fi cumulate cu ajutoare de minimis acordate în conformitate cu alte regulamente de minimis în limita plafonului relevant prevăzut în cuprinsul prezentului act administrativ.

# ELIGIBILITATEA CHELTUIELILOR

## Baza legală pentru stabilirea eligibilității cheltuielilor

* ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Hotărârea nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

## Cheltuielile sunt eligibile dacă îndeplinesc următoarele condiții cumulative

1. să fie în conformitate cu prevederile Planului Național de Redresare și Reziliență, Componenta C9. Suport pentru sectorul privat, cercetare, dezvoltare și inovare, INVESTIȚIA I3. Scheme de ajutor pentru sectorul privat;
2. sunt angajate în perioada de implementare a proiectului;
3. sunt prevăzute în bugetul proiectului;
4. sunt proporționale/rezonabile și necesare pentru implementarea proiectului (se vor utiliza ca modalităţi de justificare, raportarea la standardele de cost sau acolo unde acestea nu există se vor transmite minim 2 oferte de preț);
5. sunt efectuate exclusiv în scopul atingerii obiectivelor și rezultatelor proiectului (justificate) în concordanță cu principiile bunei gestiuni financiare, în special în ceea ce privește economia și eficiența;
6. sunt identificabile și verificabile.
7. să respecte prevederile legislaţiei Uniunii Europene şi naţionale aplicabile;
   1. **Categoriile de cheltuieli eligibile**

**3.3.1. Cheltuieli eligibile pentru ajutorul de stat regional**

(1) Cheltuieli eligibile sub incidența ajutorului de stat regional sunt cheltuielile aferente următoarelor activități:

1. Cheltuieli privind achiziția de active corporale și necorporale (hardware pentru calculul de înaltă performanță și cuantică, echipamente[[2]](#footnote-2) pentru automatizări și robotică destinate fluxurilor tehnologice integrate cu soluții digitale, dezvoltarea și/sau adaptarea aplicațiilor software, inclusiv soluțiile de automatizare software de tip RPA, respectiv Robotic Process Automation);
2. Cheltuieli privind achiziția de tehnologii blockchain (ce favorizează în principal industria de producție și lanțul de aprovizionare prin automatizare, planificarea resurselor întreprinderii, schimb eficient de date, IoT (internetul obiectelor), Big Data, Cloud computing, IIoT (internetul industrial al obiectelor) și inteligență artificială);
3. Cheltuieli privind achiziția de active corporale și necorporale pentru securitatea cibernetică (în procent de minim 5% din valoarea proiectului) – cheltuială obligatorie;
4. Cheltuieli privind achiziția de sisteme de inteligență artificială, machine learning, augmented reality, virtual reality.

(2) Activele necorporale vor îndeplini cumulativ următoarele condiţii:

* 1. sunt utilizate exclusiv în cadrul unității care primește ajutorul;
  2. sunt amortizabile;
  3. sunt achiziționate în condițiile pieței de la terți fără legături cu beneficiarul ajutorului;
  4. sunt incluse în activele întreprinderii care beneficiază de ajutor și rămân asociate proiectului pentru care s-a acordat ajutorul pe o perioadă de minim trei ani.

1. Activele achiziționate conform prezentului articol trebuie să fie noi.

**3.3.2. Cheltuieli eligibile pentru ajutorul de stat pentru cercetare și dezvoltare**

(1) Cheltuieli eligibile sub incidența ajutorului de stat pentru cercetare și dezvoltare sunt următoarele:

* 1. costurile cu personalul\*: cercetători, tehnicieni și alți membri ai personalului auxiliar, în măsura în care aceștia sunt angajați în proiectul de cercetare și dezvoltare, atât pentru activitatea de realizare a analizei de business și analiza vulnerabilităților privind securitatea cibernetică la nivelul liderului de parteneriat, cât și pentru activitatea de dezvoltare aplicații/ soluții IT;
  2. costurile instrumentelor și ale echipamentelor, în măsura în care acestea sunt utilizate în cadrul proiectului de cercetare și dezvoltare și pe durata perioadei de implementare. În cazul în care aceste instrumente și echipamente nu sunt folosite pe întreaga lor durată de viață în proiectul de cercetare și dezvoltare, sunt considerate eligibile doar costurile de amortizare corespunzătoare duratei acestui proiect, calculate pe baza principiilor contabile general acceptate;
  3. costuri asociate studiilor de fezabilitate pot fi: costurile aferente studiilor, documentațiilor și proiectelor tehnice.
  4. costurile aferente cercetării contractuale, cunoștințelor și brevetelor cumpărate sau obținute cu licență din surse externe, în condiții de concurență deplină, precum și costurile aferente serviciilor de consultanță și serviciilor echivalente folosite exclusiv pentru proiectul de cercetare și dezvoltare.

**Notă\*:** costurile cu personalul pentru care se acordă ajutoare pentru proiecte de cercetare și dezvoltare vor respecta plafoanele aferente cheltuielilor salariale directe, stabilite în concordanță cu plafoanele stabilite prin HG nr. 327/2013 privind plafoanele pe baza cărora se calculează costurile salariale directe la contractele de finanţare încheiate din fonduri bugetare, cu modificarile si completarile ulterioare, regăsite în tabelul următor:

Tabel 1 - Plafoanele pe baza cărora se calculează costurile salariale directe

|  |  |  |  |  |  |
| --- | --- | --- | --- | --- | --- |
| Nrcrt | Categorie activități | Activități asimilate[[1]](https://stsmail.ro/aurora/" \l "_ftn1" \o "" \t "_blank) | Nivel studii | Funcția / grad profesional | Limita max în euro/oră |
| 1. | Activități ce presupun un înalt nivel al creativității și/sau experiența și abilitatea de conducere | * efectuarea de cercetări, experimente, teste și analize * elaborarea de concepte, teorii, modele, tehnici, instrumente, software și metode operaționale * culegerea, prelucrarea, evaluarea, analiza și interpretarea datelor de cercetare * evaluarea rezultatelor investigațiilor și experimentelor și formularea de concluzii utilizând diferite tehnici și modele * aplicarea principiilor, tehnicilor și proceselor pentru a dezvolta sau a îmbunătăți aplicații practice * consilierea privind proiectarea, planificarea și organizarea testării, construcției, instalarea și întreținerea structurilor, mașinilor, sistemelor și a sistemelor lor de componente * planificarea, dirijarea și coordonarea aspectelor tehnice și științifice de cercetare și dezvoltare * furnizarea de consultanță și sprijin organizații și întreprinderi în ceea ce privește aplicarea rezultatelor cercetării * planificarea, dirijarea și coordonarea activităților de cercetare și dezvoltare ale instituțiilor care furnizează servicii conexe altor organizații * elaborarea de lucrări și rapoarte științifice | superioare | Director/ director IT, administrator și alți membri în echipa de management pe funcţiile definite în cererea de finanţare | 50 |
| 2. | Activități ce presupun cunoașterea aprofundată a metodelor de analiză și sinteză, precum și abilități de utilizare a acestora | * efectuarea de căutări bibliografice și selectarea materialelor relevante din arhive și biblioteci * pregătirea programelor de calculator * efectuarea de experimente, teste și analize * furnizarea de asistență tehnică și sprijin în cercetare și dezvoltare sau testarea prototipurilor * operarea, întreținerea și repararea echipamentelor de cercetare * pregătirea materialelor și echipamentelor pentru experimente, teste și analize * înregistrarea măsurătorilor, efectuarea de calcule și întocmirea de diagrame și tabele grafice * culegerea de informații utilizând metode științifice acceptate * asistarea la analiza datelor, păstrarea înregistrărilor și pregătirea rapoartelor. * efectuarea de anchete statistice și interviuri. | superioare | şef program/ proiect/ proiect IT, responsabil tehnic / responsabil tehnic IT/ potrivit funcțiilor descrise în cererea de finanțare | 35 |
| 3. | Activități ce presupun cunoașterea metodelor de analiză și de sinteză și a metodologiilor cercetării, precum și abilități de utilizare a acestora | * efectuarea de căutări bibliografice și selectarea materialelor relevante din arhive și biblioteci * pregătirea programelor de calculator * efectuarea de experimente, teste și analize * furnizarea de asistență tehnică și sprijin în cercetare și dezvoltare sau testarea prototipurilor * înregistrarea măsurătorilor, efectuarea de calcule și întocmirea de diagrame și tabele grafice * culegerea de informații utilizând metode științifice acceptate * asistarea la analiza datelor, păstrarea înregistrărilor și pregătirea rapoartelor * efectuarea de anchete statistice și interviuri. | superioare | Personal implicat în efectuarea propriu-zisă a activităților | 25 |
| 4. | Activități suport | * efectuarea de măsurări, analize, operaţii de execuţie a unor elemente, operaţii de întreţinere, reparare şi exploatare a aparaturii şi a instalaţiilor de cercetare * asigurarea funcțiilor de suport de planificare, informațional și financiar * asigurarea serviciilor juridice. | Superioare și/sau medii | Tehnicieni, alte categorii de personal, potrivit funcțiilor descrise în cererea de finanțare | 15 |

[[1]](https://stsmail.ro/aurora/#_ftn1) Potrivit *Manualului Frascati 2015*, *Orientări pentru colectarea și raportarea datelor privind cercetarea și dezvoltarea experimentală*, <https://www.oecd.org/innovation/frascati-manual-2015-9789264239012-en.htm>

(2) Cheltuielile cu personalul se stabilesc proporțional cu timpul efectiv alocat activităților în proiectul de cercetare și dezvoltare și includ remunerația netă și contribuțiile/taxele aferente.

**3.3.3. Cheltuieli eligibile pentru ajutorul de minimis**

(1) Cheltuieli eligibile sub incidența ajutorului de minimis sunt următoarele:

a) cheltuieli aferente achiziționării și/sau dezvoltării și/sau adaptării aplicațiilor/licențelor software, cheltuieli pentru configurarea și implementarea bazelor de date, migrarea și integrarea diverselor structuri de date existente, pentru gestiune financiară, gestiunea furnizorilor, resurse umane, logistică, cheltuieli pentru implementarea RPA (Robotic Process Automation), ERP (Enterprise Resource Planning), CRM (Customer Relationship Mangement), pentru sisteme IoT (Internet of Things) și AI (Artificial Intelligence), tehnologii blockchain, soluții E-Commerce etc. și integrarea acestora in BTP (Business Technology Platform), acolo unde este cazul;

b) cheltuieli aferente accesului la bănci de date, servicii de cloud (servicii de cloud computing: Software ca serviciu (SaaS), Platformă ca serviciu (PaaS) și Infrastructură ca un serviciu (IaaS)) și de stocare a datelor, biblioteci sau alte servicii conexe, pe perioada de implementare și durabilitate a proiectului;

c) cheltuieli aferente achiziționării de servicii pentru consolidarea securității cibernetice aplicabile pentru software/găzduire/rețele.

d) cheltuieli privind serviciile pentru validarea ideii/soluției (diagnostic pentru o afacere pentru a se accesa și implementa soluțiile tehnice inovative potrivite);

e) cheltuieli cu serviciile de consiliere pentru obținerea, protejarea şi comercializarea drepturilor de proprietate industrială; activități de omologare, certificare și standardizare a produselor/serviciilor/ proceselor;

f) cheltuieli privind achiziția de active necorporale: licențe, mărci comerciale, programe informatice, alte drepturi și active similare, investiții în realizarea de instrumente de comercializare on-line a serviciilor/produselor proprii precum și active necorporale achiziționate din surse externe în condiții de concurență deplină pentru activități de inovare: cunoștințe tehnice, brevete, drepturi de utilizare.

**3.3.4. Alte precizări privind cheltuielile eligibile**

(1) Activele necorporale sunt eligibile dacă îndeplinesc următoarele condiții:

* sunt utilizate exclusiv în cadrul întreprinderii care primește ajutorul;
* sunt active amortizabile;
* sunt achiziționate în condițiile pieței de la terți care nu au legătură cu cumpărătorul (întreprinderea care primește ajutorul);
* sunt incluse în activele întreprinderii timp de cel puțin trei ani.

(2) Valoarea TVA aferentă cheltuielilor eligibile, în cazul în care nu sunt cheltuieli deductibile, este suportată din bugetul de stat, în conformitate cu art. 13, alin.(1) lit. b) din OUG nr. 124/2021.

(3) Valoarea eligibilă aferentă liderului de parteneriat va fi de minim 70% din valoarea totală eligibilă a proiectului; activitățile liderului de parteneriat și ale partenerului precum și modul de împărțire a activelor achiziționate prin proiect se vor evidenția distinct în cadrul Cererii de finanțare.

* 1. **Categorii de cheltuieli neeligibile**

- alte cheltuieli care nu se încadrează în categoria cheltuielilor eligibile descrise mai sus;

- cheltuielile privind costuri administrative;

- echipamente second-hand;

- cheltuieli financiare, respectiv prime de asigurare, taxe, comisioane, rata și dobânzi aferente creditelor;

- contribuția în natură;

- achiziții în regim de leasing;

- achiziția de terenuri/clădiri;

- cheltuieli privind managementul de proiect;

- cheltuielile obligatorii cu informareași publicitatea proiectului;

- achiziţia de echipamente şi autovehicule sau mijloace de transport;

- amenzi, penalităţi, cheltuieli de judecată şi cheltuieli de arbitraj;

-cheltuielile efectuate peste plafoanele și intensitățile specifice ajutoarelor regionale/ajutoarelor de stat/de minimis.

# DURABILITATEA INVESTIȚIEI

(1) Durabilitatea proiectului se întinde pe o perioadă de 3 ani din momentul finalizării implementării proiectului.

(2) Raportul de durabilitate al beneficiarului, care va prezenta stadiul investiției și gradul de realizare a indicatorilor în perioada de durabilitate a proiectului, va fi transmis către MIPE anual, pentru anul scurs, în termen de 10 zile lucrătoare de la depunerea bilanțului la organele de administrare fiscală, începând cu anul următor finalizării proiectului.

(2) Raportul de durabilitate al beneficiarului va conține cel puțin următoarele tipuri de date și informații privind:

* + modificări ale statutului și datelor de identificare a beneficiarului;
  + modul și locul de utilizare a echipamentelor și bunurilor achiziționate în cadrul proiectului;
  + gradul de realizare a indicatorilor suplimentari;
  + modul de respectare a principiului de a nu prejudicia în mod semnificativ obiectivele de mediu în înțelesul articolului 17 din Regulamentul (UE) 2020/852 (principiul de «a nu prejudicia în mod semnificativ»).

# COMPLETAREA CERERILOR DE FINANTARE

* 1. **Cererea de finanțare**

Cererea de finanțare (inclusiv anexele la cererea de finanțare) completată de către solicitant, face obiectul verificării eligibilității solicitantului și a partenerului acestuia, precum și a proiectului, pe baza criteriilor enumerate în continuare.

Criteriile de eligibilitate trebuie respectate de atât de liderul parteneriatului cât și de partener, la momentul depunerii proiectului, contractării, implementării, precum și pe perioada de durabilitate a proiectului, în condițiile stipulate de prezentul ghid.

Pentru verificarea acestor criterii se va folosi Grila de verificare a conformității administrative și eligibilității (CAE), prezentată în Anexa 4 la prezentul ghid.

**- Cererea de finanțare** se încarcă în aplicația electronică proiecte.pnrr.gov.ro.

**- Anexele la cererea de finanțare reprezintă** setul de documente completate sau, după caz, scanate, salvate în format .pdf, semnate digital și încărcate în aplicația electronică.

Anexele/documentele obligatorii a fi încărcate:

1. Plan de afaceri (care include soluția tehnică IT) - pentru a asigura conformitatea cu Orientările tehnice DNSH (2021/C58/01), solicitanții vor prezenta în planul de afaceri inclusiv riscuri potențiale pentru mediu care decurg din activitățile lor și metodele de atenuare a acestora;
2. Alte anexe:

* Acord de parteneriat;
* Declarație de eligibilitate (lider și partener);
* Declarație de angajament (lider de parteneriat și partener);
* Declarație privind eligibilitatea TVA (lider de parteneriat și partener);
* Consimțământ privind prelucrarea datelor cu caracter personal (lider de parteneriat și partener);
* Declarație privind evitarea conflictelor de interese, a fraudei, corupției și a dublei finanțări (lider de parteneriat și partener);
* Declarație privind respectarea principiului DNSH însoțită de autoevaluarea privind respectarea principiului DNSH (lider de parteneriat și partener);
* Declarație pe propria răspundere cu privire la respectarea regulii cumulului ajutoarelor de stat/ajutor de minimis (lider de parteneriat);
* Declarație privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate (lider de parteneriat și partener);
* Declarația privind obligația ca la sfârșitul duratei de viață a echipamentelor achiziționate, acestea se vor recicla (lider de parteneriat);
* Declarația privind atingerea a minim 7 dintre criteriile de intensitate digitală, conform Indicelui economiei și societății digitale (DESI) (lider de parteneriat);
* Decizia Asociatului unic/Hotărâre AGA de aprobare a proiectului și a cheltuielilor(lider de parteneriat);

c) Documentul cu privire la beneficiarii reali, în înțelesul articolului 3 punctul 6 din Directiva (UE) 2015/849 a Parlamentului European și a Consiliului, așa cum sunt ele reglementate de obligațiile impuse de art. 22 alin. 2 lit. d) din Regulamentul (UE) 2021/241 al Parlamentului European și al Consiliului, în conformitate cu prevederile capitolului 11 BENEFICIARUL REAL (lider de parteneriat și partener).

|  |
| --- |
| Documentele anexate la cererea de finanțare vor fi transmise în format pdf. sub semnătură electronică extinsă certificată a reprezentantului legal al liderului de parteneriat/persoanei împuternicite, după caz. Documentele partenerului vor fi semnate de către reprezentantul legal/împuternicitul partenerului, contrasemnate de reprezentantul legal/împuternicitul liderului de parteneriat. Documentele anexate vor fi scanate integral, denumite corespunzător, ușor de identificat și lizibile. |

* 1. Documentația tehnico-economica necesară, condiții minime (SF/DALI/Analiza oportunitate)

*Nu este cazul.*

* 1. Actualizarea documentației tehnico-economice existente (dacă este cazul)

*Nu este cazul.*

* 1. Capacitatea instituțională

Aplicanții vor descrie în Cererea de finanțare capacitatea instituțională a solicitantului, astfel:

- capacitatea administrativă: se prezintă informații referitoare la echipa de implementare a proiectului din cadrul liderului de parteneriat/partenerului, competențele persoanelor care formează echipa, rolul fiecărei persoane în cadrul proiectului, poziția ocupată;

- capacitatea financiară:se demonstrează că liderul de parteneriat/partenerul sunt în măsură să asigure lichiditățile necesare pentru o finanțare adecvată a proiectului, care să aibă ca rezultat implementarea cu succes a acestuia și funcționarea în viitor;

- capacitatea tehnică:se va descrie un rezumat al expertizei tehnice a liderului de parteneriat/partenerului necesară pentru derularea proiectului, inclusiv precizarea numărului persoanelor cu o astfel de expertiză disponibile în cadrul organizației precum și cele alocate în cadrulproiectului;

- capacitatea juridică:se va descrie statutul juridic al liderului de parteneriat/partenerului care permite implementarea proiectului, precum și capacitatea sa de a întreprinde acțiuni legale, dacă este necesar.

* 1. Elaborarea bugetului

Pentru justificarea bugetului propus, cererea de finanțare va fi însoțită de documente justificative pentru fiecare tip de cost (devize/contracte similare/oferte de preţ, etc.);

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

**Se va avea în vedere cuprinderea și evidențierea valorii investiției care contribuie la tranziția digitală în conformitate cu prevederile Regulamentului nr. 241/2021 de instituire a Mecanismului de redresare și reziliență:**

* *021c (alocare de 130 de milioane EUR) – Dezvoltare tehnologii avansate.*
* *021d (alocare de 20 de milioane EUR) - Securitatea cibernetică.*

În defalcarea bugetului pe ani se va ține cont de eventualele proceduri de achiziție şi de durata acestora. Planificarea propusă se va transforma ulterior în calendar al cererilor de transfer ce vor fi anexe la contractul de finanțare.

|  |
| --- |
| ***ATENȚIE!***  *Bugetul proiectului din cadrul Cererii de finanțare va fi defalcat pe linii bugetare, elemente de cost, cu valori unitare și se va evidenția în mod obligatoriu bugetul total.* |

* 1. Limba utilizată în completarea cererii de finanțare

Limba utilizată în completarea cererii de finanțare este limba română.

* 1. Semnarea cererii de finanțare și a documentelor anexate

Pentru transmiterea cererilor de finanțare prin aplicația informatică, semnătura electronică extinsă a reprezentantului legal/persoanei împuternicite al liderului de parteneriat/partenerului, trebuie să fie certificată în conformitate cu prevederile legale în vigoare.

# EVALUAREA ȘI SELECȚIA PROIECTELOR

Cererile de finanțare se transmit obligatoriu prin platforma pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>.

Ulterior depunerii, cererile de finanțare vor intra într-un sistem competitiv de verificare și selecție, cu condiția întrunirii criteriilor de conformitate administrativă și eligibilitate, respectiv, încadrării în valoarea alocată.

Procesul de evaluare și selecție constă în parcurgerea următoarelor etape:

- **etapa de evaluare** tehnică și financiară a propunerii de proiect;

- **etapa de verificare** a conformității administrative și a eligibilității solicitantului, respectiv a proiectului;

- **etapa de selecție** a propunerilor de proiect care vor beneficia de sprijin financiar nerambursabil.

## Etapa de evaluare

* + 1. **Evaluarea tehnică și financiară a propunerii de proiect (ETF)**

Evaluarea criteriilor se va realiza conform grilei de evaluare tehnică și financiară.

Se vor finanța propunerile de proiecte care au obținut un punctaj total **≥ 50 de puncte**, în limita bugetului alocat.

Cererile de finanțare se vor selecta la finanțare în funcție de ordinea punctajului descrescător obținut pe baza criteriilor de punctare prezentate mai jos.

**Criterii de punctare și selecție:**

1. **Privind capacitatea economică a Liderului de parteneriat:**

**I-Criterii referitoare la rentabilitatea activității**: aceste criterii sunt utilizate pentru a evita alocarea fondurilor externe nerambursabile în activități care nu sunt rentabile, iar în acest context decizia de finanțare pentru dezvoltarea de tehnologii digitale avansate nu este sustenabilă:

a) **Rentabilitatea activității operaționale (din exploatare)**: este indicator de măsurare a activității operaționale (curente) a liderului de parteneriat determinat pe baza ultimelor situații financiare depuse la Ministerul Finanțelor și se determină cu formula de calcul:

**Unde:**

- Rentabilitatea activității operaționale, în anul 2022;

– Profitul operațional înregistrat în anul 2022, pe baza situațiilor financiare depuse la Ministerul Finanțelor;

– Cifra de afaceri obținută în anul 2022, pe baza situațiilor financiare depuse la Ministerul Finanțelor;

**Notă:** Valorile negative ale profitului operațional nu se iau în calcul la determinarea ratei de rentabilitate iar punctajul acordat pentru acest criteriu este 0 puncte;

**Punctajul maxim acordat:** 10 puncte;

**Modalitatea de acordare a punctajului:**

- Pentru valori ale rentabilității operaționalese acordă un punctaj proporțional cu valoarea rentabilității operaționale determinate pe baza situațiilor financiare, respectiv un punct procentual potrivit formulei de calcul:

**Unde:**

– punctajul aferent valorii rentabilității operaționale;

- valoarea rentabilității activității operaționale obținute pe baza situațiilor financiare depuse la Ministerul Finanțelor pentru anul 2022;

- Pentru valori ale rentabilității operaționale pentru anul 2022 se acordă un punctaj maxim egal cu 10 puncte;

b) **Evoluția profitului operațional (din exploatare)**: este indicatorul care măsoară tendința pe care o înregistrează profitul operațional de-a lungul unei perioade de timp, ca indicator de rentabilitate pentru activitate curentă. Dacă evoluția profitului operațional este negativă (descrescătoare) atunci activitatea operațională a companiei poate fi nerentabilă. Dacă evoluția profitului operațional este pozitivă atunci activitatea companiei este în general rentabilă și perspectiva de dezvoltare pe termen lung este una sustenabilă.

Se determină cu următoarea formulă de calcul:

**Unde:**

– evoluția profitului operațional în anul 2022 față de anul 2021 pentru a caracteriza rentabilitatea activității operaționale a solicitanților;

– profitul activității operațional determinat pe baza situațiilor financiare depuse de solicitant în anul 2022 la Ministerul Finanțelor;

- profitul activității operațional determinat pe baza situațiilor financiare depuse de solicitant în anul 2021 la Ministerul Finanțelor;

**Punctajul acordat:** 10 puncte;

**Modalitatea de acordare a punctajului**:

- Pentru valori ale evoluției profitului operațional se acordă punctaj proporțional cu valoarea determinată pentru pe baza situațiilor financiare depuse la Ministerul Finanțelor. Un punct procentul este egal . Numărul de puncte obținute pentru evoluția profitului operațional se va obține cu formula de calcul:

p

**Unde:**

– numărul de puncte obținute pentru indicatorul evoluția profitului operațional;

– valoarea indicatorului evoluția profitului operațional determinată în anul 2022 față de anul 2021;

- Pentru valori ale evoluției profitului operațional se acordă un punctaj maxim pentru acest criteriu de 10 puncte;

**Notă:** Valorile negative ale profitului operațional, inclusiv varianta în care =0 nu se iau în calcul la determinarea evoluției profitului operațional , iar punctajul acordat pentru acest criteriu este 0 puncte;

**II – Criterii referitoare la alocarea de fonduri pentru dezvoltarea de tehnologii digitale avansate și inovare aferente proiectului depus pentru finanțare:**

**a) Rata activelor necorporale (tehnologii digitale și inovare) deținute de companie:** este indicatorul care urmărește alocarea de fonduri de către solicitanți pentru achiziția de active destinate tehnologiilor digitale și inovării, iar din perspectiva apelului de proiecte urmărește să faciliteze accesul la fonduri externe nerambursabile pentru acele categorii de solicitanți care investesc în active necorporale pentru dezvoltarea de tehnologii digitale și inovare.

Rata activelor necorporale (tehnologii digitale și inovare) se determină cu formula:

**Unde:**

– rata activelor necorporale (tehnologii digitale și inovare) deținute de companie determinată pe baza situațiilor financiare depuse de solicitanți la Ministerul Finanțelor;

– reprezintă soldul activelor necorporale (tehnologii digitale și inovare) deținute de solicitant potrivit situațiilor financiare depuse la Ministerul Finanțelor, în anul 2022, respectiv valoarea înscrisă la rândul 01 - IMOBILIZĂRI NECORPORALE din formularul de bilanț F10 - pag. 1, depus la Ministerul Finanțelor;

– reprezintă soldul activelor totale(Active imobilizate + Active circulante+ Cheltuieli în avans) deținute de solicitant pe baza situațiilor financiare depuse la Ministerul Finanțelor pe anul 2022;

**Punctaj acordat**: 5 de puncte

**Modalitatea de acordare a punctajului**:

* Pentru rata activelor necorporale (tehnologii digitale și inovare) cu valori cuprinse între punctajul se acordă astfel:
* Pentru Rata activelor necorporale (tehnologii digitale și inovare) cu valori >10% punctajul maxim acordat este de 5 puncte;

**Unde:**

– numărul de puncte pentru indicatorul rata activelor necorporale (tehnologii digitale și inovare);

– valoarea ratei activelor de tehnologii digitale și inovare determinată pe baza situațiilor financiare depuse de solicitanți la Ministerul Finanțelor pentru anul 2022;

**b) Impactul proiectului de** **dezvoltare tehnologii digitale avansate asupra activității operaționale a companiei:** cu ajutorul acestui indicator se măsoară impactul proiectului asupra activității operaționale determinat prin creșterea productivității muncii cu ajutorul formulei de calcul:

**Unde:**

– reprezintă creșterea productivității muncii ca urmare a implementării proiectului de tehnologii digitale avansate;

– productivitatea muncii ca urmare a implementării proiectului de dezvoltare tehnologii digitale avansate (reprezintă productivitatea muncii în anul 5 de durabilitate) determinată ca raport între valoarea cifrei de afaceri nete (veniturilor nete) prognozată pentru anul 5 de durabilitate și numărul mediu de angajați prevăzuți pentru anul 5 (cinci) de durabilitate. Numărul mediu de angajați luați în calcul pentru anul 5 de durabilitate a proiectului nu poate fi mai mic decât cel din anul referință 2022. În cazul întreprinderilor fără angajați în anul 2022, pentru a putea fi calculat punctajul aferent productivității muncii, se va introduce cifra 1 (la număr de angajați), iar numărul de angajați în anul 5 de durabilitate trebuie să fie cel puțin 1.

– productivitatea muncii determinată pe baza situațiilor financiare depuse la Ministerul Finanțelor pentru anul 2022, respectiv ca raport între cifra de afaceri netă pentru anul 2022 și numărul mediu de angajați raportat în situațiile financiare depuse la Ministerul Finanțelor pentru anul 2022;

**Punctajul acordat**: 10 puncte;

**Modalitatea de acordare a punctajului:**

- Pentru valori ale creșterii productivității muncii se acordă un punctaj proporțional cu valoarea creșterii productivității muncii. Un punct procentul . Formula de calcul este următoarea:

**Unde:**

– punctajul acordat pentru creșterea productivității muncii;

– valoarea productivității muncii determinată pe baza situațiilor financiare depuse pentru anul 2022 la Ministerul Finanțelor, potrivit formulei de mai sus;

- Pentru valori ale creșterii productivității mai mari de punctajul maxim acordat este de 10 puncte;

**Notă:** Proiecțiile de venituri operaționale care se vor stabili pe perioada celor cinci ani ulterior perioadei de implementare a proiectului nu vor depăși o rată anuală de creștere (față de anul precedent) a veniturilor mai mare de 20%. În situația în care creșterile de venituri anuale sunt mai mari de 20% solicitantul finanțării este obligat să justifice creșterea prin elaborarea unei note justificative în acest sens, notă ce va fi atașată Planului de afaceri. Baza proiecțiilor de venituri o constituie veniturile operaționale realizate de solicitant în anul 2022, potrivit situațiilor financiare depuse. În situația în care solicitantul nu realizează veniturile operaționale prognozate la sfârșitul duratei de prognoză, coordonatorul de reformă/investiții va recuperare sumele aferente grantului proporțional cu gradul de nerealizare a veniturilor operaționale planificate.

**c) impactul proiectului de dezvoltare tehnologii digitale avansate asupra rentabilității activității companiei:** urmărește ca fondurile alocate pentru dezvoltarea de tehnologii digitale avansate să aibă impact asupra sustenabilității activității operaționale (din exploatare) desfășurate de către solicitanți. Se determină cu formula de calcul:

**Unde:**

– rentabilitatea activității operaționale a companiei ca urmare a implementării proiectului de dezvoltare tehnologii digitale avansate;

– valoarea netă actualizată determinată pe baza veniturilor și cheltuielilor operaționale, (valoarea fluxului de numerar din activitatea de exploatare (FN)) prognozate pentru o perioadă de cinci ani după implementarea proiectului;

– se va determina conform următoarei formule de calcul:

– costul investiției care cuprinde totalitatea costurilor incluse în proiectul de digitalizare reprezentând: valoarea grantului, cheltuieli eligibile, neeligibile precum și cofinanțarea;

**Notă:** Proiecțiile de venituri și cheltuieli operaționale care se vor stabili pe perioada celor cinci ani ulterior perioadei de implementare a proiectului pentru a determina valoarea actualizată netă ca urmare a implementării proiectului de dezvoltare tehnologii digitale avansate nu vor depăși o rată anuală de creștere a veniturilor mai mare de 20%. În situația în care creșterile de venituri anuale sunt mai mari de 20%, solicitantul finanțării este obligat să justifice creșterea prin elaborarea unei note justificative în acest sens, notă ce va fi atașată Planului de afaceri. Baza proiecțiilor de venituri o constituie veniturile operaționale realizate de solicitant în anul 2022, potrivit situațiilor financiare depuse.

* Rata de actualizare (r) luată în calcul la determinarea VNA este de 5,5%;
* Valoarea reziduală la sfârșitul implementării proiectului este egală cu zero întrucât se consideră că activele necesare pentru tehnologii digitale avansate și inovare se uzează rapid;
* Perioada de prognoză (t) pentru a studia impactul tehnologiilor digitale avansate și inovării asupra activității de bază a companiei este de 5 ani;

**Punctaj acordat:** 10 puncte;

**Modalitatea de acordare a punctajului:**

- Pentru valori ale rentabilității activității operaționale ca urmare a implementării proiectului de dezvoltare tehnologii digitale avansate punctajul se acordă proporțional cu valoarea rentabilității operaționale ca urmare a implementării proiectului de digitalizare. Valoarea unui punct procentual este . Numărul de puncte obținute se determină prin următorul calcul:

**Unde:**

– puncte obținute prin determinarea ratei rentabilității activității operaționale ca urmare a implementării proiectului de tehnologii digitale avansate;

– valoarea ratei rentabilității activității operaționale ca urmare a implementării proiectului de tehnologii digitale avansate;

- Pentru valori ale rentabilității activității operaționale ca urmare a implementării proiectului de tehnologii digitale avansate se va acorda punctajul maxim de 10 puncte;

**d) apartenența la soldul balanței comerciale:**

- sold pozitiv – 0 puncte;

- sold negativ – 5 puncte;

**B. Privind capacitatea economică a partenerului:**

**Rentabilitatea activității operaționale (din exploatare)**: este indicator de măsurare a activității operaționale (curente) a partenerului determinat pe baza ultimelor situații financiare depuse la Ministerul Finanțelor și se determină cu formula de calcul:

**Unde:**

- Rentabilitatea activității operaționale, în anul 2022;

– Profitul operațional înregistrat în anul 2022, pe baza situațiilor financiare depuse la Ministerul Finanțelor;

– Cifra de afaceri obținută în anul 2022, pe baza situațiilor financiare depuse la Ministerul Finanțelor;

**Notă:** Valorile negative ale profitului operațional nu se iau în calcul la determinarea ratei de rentabilitate iar punctajul acordat pentru acest criteriu este 0 puncte;

**Punctajul maxim acordat:** 10 puncte;

**Modalitatea de acordare a punctajului:**

- Pentru valori ale rentabilității operaționalese acordă un punctaj proporțional cu valoarea rentabilității operaționale determinate pe baza situațiilor financiare, respectiv un punct procentual potrivit formulei de calcul:

**Unde:**

– punctajul aferent valorii rentabilității operaționale;

- valoarea rentabilității activității operaționale obținute pe baza situațiilor financiare depuse la Ministerul Finanțelor pentru anul 2022;

- Pentru valori ale rentabilității operaționale se acordă un punctaj maxim egal cu 10 puncte pentru anul 2022;

**Total punctaj A+B = 60 puncte.**

|  |
| --- |
| **ATENȚIE!**  Odată cu depunerea Planului de afaceri, solicitanții vor atașa și documentul din care să reiasă calculul indicatorilor financiari, în format .pdf. În etapa de evaluare solicitanții vor transmite prin modulul Comunicare din platforma proiecte.pnrr.gov.ro documentul privind calculul indicatorilor financiari, în format Microsoft Excel Worksheet (.xlsx), atașat la Planul de afaceri - Anexa 6. |

**Toate formulele vor fi calculate cu 4 zecimale, prin aproximare clasică, matematică.**

**Criterii privind calitatea proiectului propus (C+D):**

a.1.)Identificarea nevoilor de informatizare și de utilizare a tehnologiei informației la nivelul activităților tehnologice de producție și servicii (max. 5 p).

a) În descrierea proiectului sunt prezentate nevoile de informatizare și de utilizare a tehnologiei informației – 3 puncte

b) Din descrierea proiectului rezultă împărțirea pe categorii a modurilor de utilizare a tehnologiei informației la nivelul activităților tehnologice și a serviciilor – 2 puncte

a.2.) Soluția tehnică propusă în cadrul proiectului. Nivelul de actualitate a soluției tehnice propuse cu tehnologiile informatice actuale. Conținutul soluției: soluții soft și hard (inclusiv soluții de automatizare/robotizare/tehnologia informației). Adaptabilitate. Utilitatea soluției tehnologice pentru nevoile liderului de parteneriat (max. 12 p)

a) În descrierea proiectului sunt prezentate și descrise soluțiile software de automatizare, robotizare, tehnologia informației obținute în cadrul proiectului – 4 puncte

b) În descrierea proiectului sunt prezentate și descrise soluțiile hardware de automatizare, robotizare, tehnologia informației obținute în cadrul proiectului – 4 puncte

c) Adaptabilitate: În descrierea proiectului sunt prezentate gradul de actualitate a soluției tehnice propuse si modalitățile de adaptare și integrare a soluției obținute în cadrul sistemelor deja existente – 4 puncte

a.3.) Compatibilitatea soluției tehnice cu fluxurile tehnologice existente la nivelul liderului de parteneriat (max. 5 p);

Fluxurile tehnologice existente la nivelul liderului de parteneriat sunt clar identificate și compatibile cu soluția tehnică propusă în cadrul descrierii proiectului – 5 puncte

a.4.)Impactul soluției tehnologice propuse în cadrul proiectului asupra performanței financiare a liderului de parteneriat (max. 2 p);

a)Cifra de afaceri (lider de parteneriat) crește ca urmare a implementării proiectului cu 5% în anul 1 de durabilitate - 1 punct;

b) Cifra de afaceri (lider de parteneriat) creste ca urmare a implementării proiectului cu 10% in anul 1 de durabilitate - 2 puncte;

a.5.)Soluții privind securitatea cibernetică propuse în cadrul proiectului (max. 6 p).

a) Dacă bugetul alocat pentru soluțiile de securitate cibernetică este între 5 - 8% din total proiect - 1 punct;

b) Dacă bugetul alocat pentru soluțiile de securitate cibernetică este între 8 - 13% din total proiect - 4 puncte;

c) Dacă bugetul alocat pentru soluțiile de securitate cibernetică este mai mare de 13% din total proiect - 6 puncte;

**Punctaj acordat**: 30 puncte;

**D. Impactul proiectului asupra activităților de inovare la nivelul Liderului de parteneriat**

b.1.) Din descrierea proiectului rezultă utilitatea soluției inovative pentru nevoile liderului de parteneriat prezentate în propunere – 2 puncte.

b.2.)Măsura în care proiectul contribuie la inovarea de produs. Identificarea activităților de inovare de produs și impactul asupra performanței economice a liderului de parteneriat – maxim 3 puncte;

• 1 produs = 1 punct;

• > 2 produse = 3 puncte.

b.3.) Măsura în care proiectul contribuie la inovarea de proces. Identificarea activităților de inovare de proces și impactul asupra performanței economice a liderului de parteneriat– maxim 5 puncte;

• 1 proces = 2 puncte;

• 2 procese = 3 puncte;

• > 3 procese = 5 puncte.

**Punctaj acordat**: 10 puncte;

**Total punctaj C+D = 40 puncte.**

**Total 100 puncte.**

**6.1.2. Verificarea conformității administrative și a eligibilității (CAE)**

În această etapă se vor analiza și verifica respectarea criteriilor de conformitate administrativă și de eligibilitate.

Verificarea conformității administrative și a eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

Pentru verificarea conformității administrative a propunerii de proiect este necesară îndeplinirea următoarelor condiții:

- cererea de finanțare împreună cu toate documentele însoțitoare au fost încărcate electronic, în cadrul platformei informatice proiecte.pnrr.gov.ro, până la termenul limită de depunere precizat în apelul de proiecte;

- cererea de finanțare are completate toate câmpurile (unde nu există informații sau nu se aplică se scrie “nu este cazul” sau „-”);

- toate documentele însoțitoare solicitate respectă cerințele și modelele din cadrul prezentului Ghid Specific;

- pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare administrative și a eligibilității. În caz contrar, propunerea este respinsă.

În cazul constatării unor informații lipsă/neclarități față de cele depuse de către solicitant Ministerul Investițiilor și Proiectelor Europene poate transmite o solicitare de clarificare/completare asupra cererii de finanțare și/sau a anexelor acesteia. La solicitarea de clarificare, solicitantul trebuie să răspundă în termenul maxim de 3 zile lucrătoare, calculat în zile lucrătoare, prin platforma electronică proiecte.pnrr.gov.ro.

În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport și/sau declarații/extras ONRC lipsă, Ministerul Investițiilor și Proiectelor Europene poate solicita clarificări cu scopul ca documentația să fie completată, corectată și informațiile corelate.

Grila de verificare a conformității administrative, a eligibilității solicitantului și a eligibilității proiectului se regăsește în Anexa 4 la prezentul ghid.

|  |
| --- |
| ATENȚIE!   * Proiectele depuse în platforma proiecte.pnrr.gov.ro pentru care Cererea de finanțare și/sau Planul de afaceri nu au fost încărcate se resping de la finanțare fără solicitare de clarificare. * Proiectele depuse în platforma proiecte.pnrr.gov.ro pentru care Cererea de finanțare și/sau Planul de afaceri sunt documente pdf. goale (lipsă conținut) se resping de la finanțare fără solicitare de clarificare. * Proiectele depuse în platforma proiecte.pnrr.gov.ro pentru care Cererea de finanțare nu are bugetul proiectului completat se resping de la finanțare fără solicitare de clarificare. * Proiectele depuse în platforma proiecte.pnrr.gov.ro pentru care Planul de afaceri nu conține soluția tehnică IT care se va dezvolta în cadrul acestora, se resping de la finanțare fără solicitare de clarificare. |

## Etapa de selecție a proiectelor

Proiectele de investiții sunt selectate la finanțare în ordinea descrescătoare a punctajelor și în limita bugetului aprobat.

La punctaje egale, departajarea se va face în funcție de rentabilitatea activității operaționale în exercițiul financiar 2022 (pentru lider de parteneriat). Rata rentabilității activității operaționale este calculată cu 4 zecimale.

Acordarea finanțării se face pe criterii competitive pentru proiectele care întrunesc un punctaj de minim 50 de puncte, în limita bugetului disponibil.

Proiectele care întrunesc un punctaj sub 50 de puncte nu sunt admise la finanțare.

**ATENȚIE!**

|  |
| --- |
| Selectarea unui proiect pentru finanțare se realizează pe criterii competitive și este condiționată de îndeplinirea simultană a următoarelor elemente:   * Punctajul obținut să fie de cel puțin 50 de puncte (punctaj minim de calitate), format din minim 30 puncte pentru criteriile economico-financiare (A.+B.) și minim 20 puncte pentru **calitatea proiectului (C.+D.)**. * Proiectele care vor obține minimum 30 puncte pentru criteriile economico-financiare (A.+B.) vor intra în etapa de evaluare calitativă. * Proiectele admise în urma evaluării tehnice și financiare, precum și a verificării administrative și a eligibilității, dar neselectate pentru finanțare, se vor constitui în lista de rezervă. Acestea vor putea fi selectate pentru finanțare in limita bugetului disponibil pentru acest apel sau a eventualelor suplimentări a acestuia în funcție de necesitate și alte surse de finanțare identificate. |

*În vederea evitării conflictului de interese, în procesul de evaluare și selecție, MIPE se va asigura de existența în procedurile interne de lucru a Declarației de imparțialitate și confidențialitate.*

## Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară

Ministerul Investițiilor și Proiectelor Europene (MIPE) prin DGIPNRRIF va transmite solicitanților, prin aplicația electronică proiecte.pnrr.gov.ro, Notificările privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF). În cazul în care aplicația electronică proiecte.pnrr.gov.ro nu permite, aceste notificări sunt transmise prin e-mail/posta/fax la datele de contact menționate în cererea de finanțare.

Rezultatele evaluării se publică pe pagina oficială a Ministerului Investițiilor și Proiectelor Europene în cadrul secțiunii destinată Anunțuri PNRR.

Rezultatul evaluării aferent etapelor ETF și CAE poate fi contestat în condițiile Legii contenciosului administrativ nr. 554/2004, cu modificările și completările ulterioare.

Solicitantul transmite către Ministerul Investițiilor și Proiectelor Europene contestația, prin aplicația electronică proiecte.pnrr.gov.ro, în termen de 30 de zile de la comunicarea Notificării privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF).

Contestațiile vor fi semnate de către reprezentantul legal al întreprinderii contestatare sau o persoană împuternicită de acesta.

Contestația trebuie să conțină elementele minime ce sunt menționate în cuprinsul actului contestat - identificarea actului administrativ atacat, datele de identificare ale contestatorului, obiectul contestației, motivele de fapt și de drept, dovezile pe care se întemeiază, semnătura contestatorului sau a împuternicitului acestuia, dovada calității de împuternicit a contestatorului, persoană fizică sau juridică potrivit legii.

Ministerul Investițiilor și Proiectelor Europene (MIPE) soluționează contestațiile depuse împotriva Notificărilor privind rezultatul verificărilor, cu modificările și completările ulterioare, prin Decizie de soluționare a contestației de admitere în tot sau în parte a contestației sau de respingere a contestației, Decizia va fi comunicată contestatorului potrivit prevederilor legale și procedurale. MIPE va încărca decizia și adresa de înaintare a acesteia în aplicația proiecte.pnrr.gov.ro. În cazul în care aplicația electronică proiecte.pnrr.gov.ro nu permite, Deciziile de soluționare a contestațiilor sunt transmise prin e-mail/posta/fax la datele de contact menționate în cererea de finanțare.

Decizia de soluționare a contestației este definitivă în sistemul căilor de atac administrative și poate fi atacată doar în fața instanțelor judecătorești competente, în condițiile Legii nr. 554/2004 privind Contenciosul Administrativ.

# CONTRACTAREA ȘI IMPLEMENTAREA PROIECTELOR

## Contractarea proiectelor

Ministerul Investițiilor și Proiectelor Europene va întocmi documentațiile de contractare pentru proiectele care au fost acceptate în urma verificărilor, precum și în urma finalizării contestațiilor depuse, cu respectarea condiției de încadrare în bugetul alocat apelului de proiecte.

În vederea demarării etapei contractuale se va transmite solicitantului o scrisoare care va cuprinde:

- acceptarea de către solicitant a finanțării;

- documentele necesare încheierii contractului de finanțare (inclusiv declarații actualizate), cu indicarea termenului de transmitere, respectiv nu mai mult de 10 zile lucrătoare:

* + Declarație de eligibilitate (lider de parteneriat și partener);
  + Declarație de angajament(lider de parteneriat și partener);
  + Declarație pe propria răspundere cu privire la respectarea regulii cumulului ajutoarelor de stat/ajutor de minimis;
  + Declarație privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate (lider de parteneriat și partener);
  + Cazier judiciar al reprezentantului legal (lider de parteneriat și partener);
  + Certificate de atestare fiscală, referitoare la obligațiile de plată la bugetul local, respectiv la bugetul de stat, din care să rezulte că nu are datorii scadente neachitate la termen sau neeșalonate (lider de parteneriat și partener);
  + Certificatul de cazier fiscal din care să rezulte că nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale(lider de parteneriat și partener);
  + Raport întocmit de un expert contabil – membru CECCAR sau auditor financiar CAFR, care va certifica ca liderul de parteneriat nu a avut venituri din activitățile specifice codurilor CAEN enumerate la 1.3. Definiții, lit.f).
* Acordul de parteneriat – actualizat, dacă au intervenit modificări ale parteneriatului;
* Comunicarea privind opțiunea pentru derularea fondurilor aferente proiectului prin intermediul unuia dintre partenerii bancari selectați de MIPE.

|  |  |
| --- | --- |
|  | În urma verificării documentațiilor de contractare, Ministerul Investițiilor și Proiectelor Europene își rezervă dreptul de a refuza contractarea unor proiecte care nu îndeplinesc criteriile de verificare a conformității administrative și eligibilității. În acest sens, Ministerul Investițiilor și Proiectelor Europene va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid. |

## Reguli privind implementarea și monitorizarea proiectelor

* + 1. **Perioada de implementare a proiectului este de 18 luni și poate fi prelungită în situații justificate cu maximum 12 luni**, **dar fără a depăși data de 31.12.2026.**

Beneficiarii au obligația să demonstreze în toate etapele de implementare a proiectului, modul în care sunt respectate obiectivelor asumate cu privire la intervențiile în domeniul digital, respectiv investiția contribuie în proporție de 100% la tranziția digitală în conformitate cu prevederile Regulamentului (UE) nr. 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență.

* + 1. **Achiziții**

Pentru achizițiile derulate în cadrul proiectului, beneficiarii vor respecta prevederile ***ÎNDRUMARULUI METODOLOGIC pentru beneficiarii privați*** *aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență.*

* + 1. **Mecanismul financiar de implementare al proiectelor**

În perioada de implementare a proiectului, Beneficiarul, prin liderul de parteneriat, va transmite cereri de transfer pentru plățile care urmează a fi efectuate pentru demararea și finanțarea activităților proiectului

**Fluxul financiar** aferent operațiunilor se va derula prin intermediul și cu sprijinul tehnic al unui partener bancar, selectat în condițiile legii și se implementează astfel:

* Beneficiarul depune cererea de transfer/cererile de transfer în aplicația proiecte.pnrr.gov.ro, însoțite de documente justificative;
* Partenerul bancar selectat, prin personalul desemnat, efectuează verificarea preliminară administrativă și financiară a cererii de transfer în termen de maximum 7 zile lucrătoare de la data primirii acestora;
* În situația în care se solicită Beneficiarului depunerea unor documente adiționale sau clarificări solicitate, termenul de 7 de zile lucrătoare poate fi întrerupt, fără ca perioadele de întrerupere cumulate să depășească 5 zile lucrătoare. Solicitările de clarificări, dacă este cazul, se transmit prin intermediul aplicației proiecte.pnrr.gov.ro;
* MIPE verifică și autorizează cererile de transfer în termen de maximum 3 zile lucrătoare de la data primirii listelor de verificare preliminare întocmite de angajații partenerului bancar în urma verificării acestora, termenul de 3 zile lucrătoare putând fi întrerupt pentru depunerea de către beneficiar a unor documente adiționale sau clarificări, fără ca perioadele de întrerupere cumulate să depășească 5 zile lucrătoare;
* După autorizarea cererii de transfer și recepționarea în contul de tranzit a sumelor virate de către MIPE, aferente cererii de transfer, în termen de maxim 5 zile lucrătoare, partenerul bancar selectat efectuează viramentul către beneficiar conform borderoului cu sumele autorizate la plată transmis de către MIPE;
* Beneficiarul utilizează sumele virate pentru activitățile și cheltuielile prevăzute în cererea de transfer, conform prevederilor contractului de finanțare;
* Beneficiarul va efectua plata sumelor solicitate în baza cheltuielilor justificate prin documentele transmise în cadrul cererii de transfer și autorizate la plată de MIPE în termen de 5 zile lucrătoare de la încasarea sumelor;
* În termen de 30 de zile de la data notificării de către MIPE cu privire la efectuarea plății aferente cheltuielilor autorizate din cererea de transfer, Beneficiarul are obligația de a transmite MIPE declarația de utilizare a cererii de transfer din care să reiasă faptul că sumele primite au fost utilizate conform destinațiilor autorizate de MIPE;
* Transferul fondurilor se va efectua în contul special deschis pentru proiect pe numele Beneficiarului la partenerul bancar selectat de acesta;
* În cazul cererii de transfer finală (exclusiv pentru plăți deja efectuate) depusă de Beneficiar, a cărei valoare trebuie să fie minim 20% din asistența financiară nerambursabilă acordată din PNRR, termenul prevăzut anterior poate fi prelungit cu durata necesară efectuării tuturor verificărilor procedurale, fără însă a depăși 15 zile lucrătoare;
* În situația epuizării creditelor bugetare disponibile pentru anul în curs, prevăzute în bugetul MIPE cu această destinație, MIPE înștiințează beneficiarul contractului de finanțare cu privire la aceasta. În acest caz, plățile se suspendă până la asigurarea sumelor necesare virării lor către Beneficiar.

**ATENȚIE!**

* Execuția financiară a contractelor de finanțare se realizează condiționat de realizarea verificării încadrării în categoria IMM corespunzătoare atât liderului de parteneriat, cât și partenerului și implicit de acceptarea printr-o Notificare, de către MIPE, a îndeplinirii condiției de eligibilitate cu privire la încadrarea în categoria IMM, sub rezerva încetării Contractului de Finanțare sau reducerea cuantumului asistenței financiare nerambursabile acordate din PNRR, beneficiarul asumându-și toate riscurile ce pot decurge din această situație.
* Atât liderul de parteneriat, cât și partenerul, au obligația să țină pentru fiecare proiect o evidență contabilă distinctă, folosind conturi analitice distincte.
  + 1. **Monitorizarea și raportarea**
* Monitorizarea proiectelor va fi efectuată atât în perioada de implementare cât și în perioada de durabilitate (perioada de durabilitate a proiectelor este de 3 [trei] ani din momentul finalizării implementării proiectului);
* Beneficiarul transmite către MIPE trimestrial, în 5 zile lucrătoare de la finele trimestrului pentru care se face raportarea, respectiv ori de câte ori se vor solicita în scris de MIPE, rapoarte privind progresul tehnic și financiar al investiției;
* Beneficiarul are obligația de a transmite către MIPE până la data de 5 a ultimei luni a trimestrului sumele în lei estimate a fi utilizate în trimestrul următor.
* MIPE urmărește stadiul implementării Contractului de finanțare prin:
  + verificarea documentelor aferente implementării proiectului cu privire la corectitudinea datelor și informațiilor din rapoartele de progres elaborate și transmise de către Beneficiar. În procesul de monitorizare se verifică dacă datele raportului de progres al proiectului sunt reale, că proiectul se implementează în conformitate cu prevederile contractuale și respectă prevederile legislației naționale și comunitare aplicabile. De asemenea, se verifică rezultatele raportate și se urmărește evoluția în timp a indicatorilor asumați prin Cererea de finanțare;
  + vizite de monitorizare la fața locului/ vizite de monitorizare în format on-line având ca scop verificarea la fața locului a progresului fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării Proiectului, identificarea eventualelor deficiențe precum și de a asigura o comunicare adecvată cu Beneficiarul. Vizitele la fața locului/verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a Contractelor de finanțare transmise de Beneficiari.
  + vizitele la fața locului în format fizic se vor efectua pentru un eșantion de 30% din beneficiari, iar pentru restul de 70% dintre beneficiari se vor organiza vizite la fața locului în format on-line, prin intermediul partenerului bancar, în maximum 30 de zile lucrătoare de la data depunerii de către beneficiari a cererilor de transfer finale; pentru verificarea conformității cheltuielilor efectuate se verifică rapoarte de progres, livrabile (produse, servicii și rezultate care atestă realizarea activităților asumate în cadrul proiectului) și documente financiar - contabile;
* MIPE are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Cererea de finanțare, pe toată durata acestuia, inclusiv pe perioada durabilității proiectului;
* În cazul în care, în urma monitorizării se constată neconformități care aduc atingere prevederilor Contractului de finanțare privind durabilitatea proiectului sau menținerea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un *Plan de acțiune care să conțină măsurile de remediere necesare*.
* În procesul de monitorizare se verifică dacă datele raportului de progres al proiectului sunt reale, că proiectul se implementează în conformitate cu prevederile contractuale și respectă prevederile legislației naționale și europene. De asemenea, se verifică rezultatele raportate și se urmărește evoluția în timp a indicatorilor stabiliți prin contractul de finanțare.
* Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021.

Beneficiarul are obligația de a permite MIPE și partenerilor bancari desfășurarea acțiunilor de verificare, monitorizare și control în cadrul proiectelor acceptate la finanțare, precum și obligația acestora să pună la dispoziția echipelor de monitorizare și control toate documentele solicitate de aceștia.

* + 1. **Mecanisme de gestionare a riscurilor de implementare**

Solicitantul, pentru a îndeplini conformitatea cu Orientările tehnice DNSH (2021/C58/01), va depune odată cu cererea de finanțare, planul de afaceri în va prezenta orice riscuri potențiale care pot decurge pentru mediu și care sunt metodele de abordare a acestora, dar și măsurile de gestionare a riscurilor de implementare a proiectului.

* + 1. **Măsuri de informare și comunicare**

Beneficiarii sunt responsabili de îndeplinirea obligațiilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „proiect finanțat de Uniunea Europeană-NextGenerationEU”, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link: <https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>

Acceptarea finanțării conduce la acceptarea de către Beneficiar a utilizării, pentru toate materialele de informare și comunicare a prevederilor Manualului de identitate vizuală a PNRR. Beneficiarii sunt responsabili pentru informarea publicului despre proiectul derulat, cu finanțare din PNRR.

Beneficiarii trebuie să respecte și următoarea măsură minimă de informare și comunicare a Proiectului: „Apel de proiecte gestionat de Ministerul Investițiilor și Proiectelor Europene finanțat prin Planul Național de Redresare și Reziliență al României”.

## Renunțarea la cererea de finanțare

(1) Modalitatea de retragere/ ștergere a cererii de finanțare până la închiderea apelului de proiecte se regăsește în *„Instrucțiunea de utilizare privind Sistemul informatic integrat de management pentru PNRR - Inscrierea beneficiarilor în vederea depunerii de proiecte în cadrul apelurilor”*.

(2) Retragerea cererii de finanțare după închiderea apelului de proiecte se va face numai de către reprezentantul legal sau de către persoana împuternicită, în baza unei Hotărâri de retragere a proiectului (cererii de finanțare).

# TRANSPARENȚĂ

(1) Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 /2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin contract.

(2) Următoarele elemente, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

* + - 1. denumirea proiectului, denumirea completă a beneficiarului și, dacă aceștia există, a partenerilor, data de începere și cea de finalizare ale proiectului, date de contact - minimum o adresă de email și număr de telefon - pentru echipa proiectului; locul de implementare a proiectului - localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
      2. valoarea totală a finanțării nerambursabile acordate și intensitatea sprijinului, exprimate atât ca suma concretă, cât și ca procent din totalul cheltuielilor eligibile ale proiectului, precum și valoarea plăților efectuate;
      3. dimensiunea și caracteristicile ale beneficiarilor proiectului;
      4. informații privind resursele umane din cadrul proiectului: denumirea postului, timpul de lucru;
      5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
      6. denumirea furnizorilor de produse, prestatorilor de servicii contractați în cadrul proiectului, precum și obiectul contractului, valoarea acestuia și plățile efectuate;
      7. elemente de sustenabilitate a rezultatelor proiectului respectiv de durabilitate a investițiilor în digitalizarea IMM-urilor.

(3) Se pot emite ordine de modificare a prevederilor prezentului ghid specific pentru actualizarea cu eventuale modificări legislative aplicabile sau pentru îmbunătățirea procesului de depunere/ verificare. Pentru asigurarea principiului transparenței Ministerul Investițiilor și Proiectelor Europene va publica ordinele de modificare a prezentului ghid pe pagina de internet a autorității.

# PREVENIREA NEREGULILOR GRAVE, A DUBLEI FINANȚĂRI

(1) MIPE are dreptul să ia măsurile legale, adecvate pentru prevenirea, depistarea, constatarea și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR. În acest sens, solicitantul va completa și depune Anexa 12 - ***Declarație privind evitarea conflictelor de interese, a fraudei, corupției și a dublei finanțări*.**

# RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)”

(1) Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.

(2) În vederea respectării principiului de la alin.(1), echipamentele hardware TIC, alte dispozitive și echipamente achiziționate prin intermediul ajutoarelor de stat de minimis acordate în baza prezentul apel de proiecte trebuie să respecte prevederile din Anexa 13 - ***Declarație privind respectarea principiului DNSH însoțită de autoevaluarea privind respectarea principiului DNSH.***

(3) Solicitantul, pentru a îndeplini conformitatea cu Orientările tehnice DNSH (2021/C58/01), va depune odată cu cererea de finanțare, planul de afaceri în care va prezenta orice riscuri potențiale care pot decurge pentru mediu și care sunt metodele de abordare a acestora

# BENEFICIARUL REAL

(1) Întreprinderea care aplică în cadrul acestei apel de proiecte va declara că este beneficiar real al investiției Conform Regulamentului (UE) nr. 241/2021, art. 22, alin. 2, lit. d corelat cu Regulamentul (UE) 1046/2018 al Parlamentului European și al Consiliului, art. 6.

(2) Solicitanții sunt obligați să transmită informații cu privire la beneficiarii reali, în înțelesul articolului 3 punctul 6 din Directiva (UE) 2015/849 a Parlamentului European și a Consiliului, așa cum sunt ele reglementate de obligațiile impuse de art. 22 alin. 2 lit. d) din Regulamentul (UE) 2021/241 al Parlamentului European și al Consiliului.

Astfel, datele privind beneficiarul real vor fi comunicate de aplicanți încă din faza depunerii proiectelor, respectiv:

* pentru solicitanții ai căror acționari sunt persoane fizice sau persoane juridice înregistrate pe teritoriul României, se va depune un extras ONRC.
* pentru solicitanții care au în structura acționariatului entități juridice străine, solicitantul va transmite o declarație pe proprie răspundere dată de către reprezentantul legal, conform prevederilor articolului 326 din Codul Penal privind falsul in declarații, ce va conține datele privind beneficiarii reali ai entităților juridice străine (cel puțin numele, prenumele si data nașterii), în conformitate cu Legea nr. 129/2019, cu completările si modificările ulterioare.
* pentru solicitanții străini, înregistrați în afara României, aceștia vor depune documente justificative, certificate sau alte înscrisuri eliberate de autoritatea responsabilă de datele beneficiarului real din țara ofertantului, însoțit de traducerea în limba română, certificată de traducători autorizați, în condițiile legii.

# CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

Toate investițiile finanțate prin prezentul apel vor fi conforme cu criteriile de selecție ale următoarele câmpuri de intervenție prezentate în anexa VII la Regulamentul (UE) 2021/241: 021c (130 de milioane EUR), 021d (alocare de 20 de milioane EUR), astfel:

Domeniul de intervenție 6: Investiții în capacitățile digitale și implementarea tehnologiilor avansate

Dimensiunea DESI 4: Integrarea tehnologiilor digitale + culegeri de date ad hoc

|  |  |  |
| --- | --- | --- |
| Domeniul de intervenție / tipul de intervenție | Coeficientul pentru tranziția digitală | Alocare financiară |
| **021c - Investiții în tehnologii avansate:** | | |
| Capacități de calcul de înaltă performanță și de informatică cuantică/capacități de comunicare cuantică (inclusiv criptare cuantică); | 100% | 130 mil. EUR |
|
| Proiectarea, producția și integrarea sistemelor în domeniul microelectronicii; |
| Următoarea generație de capacități de date, cloud și edge (infrastructuri, platforme și servicii); |
| Realitatea virtuală și augmentată |
| Tehnologia profundă și alte tehnologii avansate digitale |
| Investiții în securizarea lanțului digital de aprovizionare |
| **021d - Securitate cibernetică:** | | |
| Dezvoltarea și implementarea de tehnologii, măsuri și structuri de sprijin în materie de securitate cibernetică pentru utilizatorii din sectorul public și privat. | 100% | 20 mil. EUR |

**Nota**: se va urmări atingerea a cel puțin unui domeniu de intervenție/tip de intervenție în cadrul unui proiect.

# ANEXE

|  |  |
| --- | --- |
| Anexa 1 | Cererea de finanțare |
| Anexa 2 | Acord de parteneriat (model orientativ) |
| Anexa 3 | Grila de evaluare tehnică și financiară a propunerii de proiect (ETF) – *va fi publicata în varianta finală a ghidului* |
| Anexa 4 | Grila de verificare a conformității administrative și eligibilității (CAE)- *va fi publicată în varianta finală a ghidului* |
| Anexa 5 | Soldul balanței comerțului internațional cu servicii în anul 2021 la nivel de cod CAEN |
| Anexa 6 | Plan de afaceri |
| Anexa 6.1 | Notă de fundamentare privind valorile cuprinse în bugetul proiectului |
| Anexa 7 | Împuternicire (model orientativ) |
| Anexa 8 | Declarație de eligibilitate |
| Anexa 9 | Declarație de angajament |
| Anexa 10 | Declarație privind eligibilitatea TVA |
| Anexa 11 | Consimțământ privind prelucrarea datelor cu caracter personal |
| Anexa 12 | Declarație privind evitarea conflictelor de interese, a fraudei, corupției și a dublei finanțări |
| Anexa 13 | Declarație privind respectarea principiului DNSH însoțită de autoevaluarea privind respectarea principiului DNSH |
| Anexa 14 | Declarație pe propria răspundere cu privire la respectarea regulii cumulului ajutoarelor de stat/ajutor de minimis |
| Anexa 15 | Declarație privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate |
| Anexa 16 | Declarația privind obligația ca la sfârșitul duratei de viață a echipamentelor achiziționate, acestea se vor recicla |
| Anexa 17 | Declarația privind atingerea a minim 7 dintre criteriile de intensitate digitală, conform Indicelui economiei și societății digitale (DESI) |
| Anexa 18 | Contract de finanțare (model orientativ) |
| Anexa 19 | Decizia Asociatului unic/  Hotărâre AGA de aprobare a proiectului și a cheltuielilor |

1. *Valoarea de 150 milioane euro poate fi suplimentată pentru atingerea țintei jalonului 263, conform art. 24 alin. 1 din Ordonanţă de Urgenţă nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.* [↑](#footnote-ref-1)
2. Nu sunt eligibile echipamentele și utilajele destinate producției/prestării de servicii. Sunt eligibile doar acele active corporale integrate cu soluții digitale care să conducă la automatizarea fluxurilor tehnologice/ utilizate pentru automatizarea diferitelor procese industriale și/sau de fabricație (exemplu: roboti industriali, echipamente pentru automatizarea asamblării, sisteme de monitorizare și control al calității etc). [↑](#footnote-ref-2)